
M asalah lambakan barangan 
penghuni yang tidak dituntut 
di stor Desasiswa Indah Kembara 
(IK) selepas waktu yang ditetapkan 
menyukarkan perlaksanaan 

kerja pengurusan desasiswa dan 
kakitangan pencucian. 

Perkara demikian berlaku apabila 
terdapat sebilangan penghuninya 
yang memandang remeh notis tarikh 
akhir mengambil barangan di stor 
yang ditampal di pintu masuk stor. 

Penggawa Desasiswa Indah 
Kembara, Tuan Haji Mohd 
Zain Dollah berkata, perkara itu 
menyukarkan pengurusan desasiswa 
dan kerja pencucian apabila terpaksa 
mengambil masa untuk mengemas 
stor bagi penyimpanan barang- 


barangan dan perabot-perabot 
desasiswa yang perlu dilupuskan dan 
penyimpanan stok baru. 

Jelasnya, pengurusan desasiswa 
terpaksa menggunakan bilik 
kediaman di desasiswa tersebut 
sebagai simpanan barangan stok baru 
dan barangan yang perlu dilupuskan. 

“Pengurusan desasiswa 

memandang serius masalah ini dan 
akan mengambil tindakan terhadap 
penghuni yang ingkar mengambil 
semula barangan di stor selepas 
waktu yang di tetapkan. 

“Selepas waktu yang ditetapkan 
pengurusan desasiswa akan cuba 
menghubungi pemilik barangan 
tersebut dan perlu dituntut dalam 
tempoh terdekat, sekiranya barang 


tersebut tidak dituntut ia akan 
dilupuskan dan denda akan dikenakan 
minimum RM50”, katanya. 

Menurut Mohd Zain, penyediaan 
perkhimatan stor sebenarnya tidak 
termaktub dalam polisi universiti 
dan bukan menjadi tanggungjawab 
oleh mana-mana desasiswa untuk 
menyediakan perkhidmatan stor 
kepada penghuninya. 

Berikutan itu, katanya, beliau 
bercadang untuk menghapuskan 
perkhidmatan stor pada masa 
akan datang dan ia menjadi 
tanggungjawab penghuni itu sendiri 
untuk penyimpanan barangan, malah 
menggalakkan siswa-siswi supaya 
tidak membawa barangan yang 
terlalu banyak ke uniyersiti. 



TANGKAS 

Pemain ragbi UiTM Pulau Pinang B (jersi kuning hitam) diasak teruk oleh pemain Politeknik Dungun dalam Kejohanan Ragbi USM 7’s 2015 di Padang C, Universiti Sains Malaysia. 
Gambaroleh Muhammad Suhaib Mohd Shapiee. 


Bayar yuran pengajian 
sebelum peperiksaan 



Oleh AU TSE EN NICOLE 


K etidakpekaan siswa-siswi 
Universiti Sains Malaysia 
(USM) untuk membayar yuran 
pengajian semester lepas yang 
melebihi RM500 menyebabkan 
segelintir daripada mereka gagal 
untuk mendaftar kursus bagi semester 
baru. 

Menurut Penolong Bendahari 
Bahagian Perkhidmatan Kewangan 
USM, Saliza Mohd Saad, setakat 
pada 31 Disember 2014, terdapat 
1,320 orang siswa-siswi USM yang 
belum melangsaikan hutang mereka. 

Beliau berkata pada awal setiap 
semester, siswa-siswi akan beratur 
panjang di kaunter Jabatan Bendahari 


USM untuk melangsaikan hutang 
selepas mereka dihalang daripada 
mendaftarkan kursus untuk semester 
yang seterusnya. 

Menurut beliau, siswa-siswi 
tidak memanfaatkan portal eFAS 
yang disediakan di laman web 
campusonline. 

“Siswa-siswi USM sebenamya 
boleh memeriksa penyata yuran dan 
membayar yuran mereka melalui 
ePayment di portal eFAS pada bila- 
bila masa. Akan tetapi, mereka 
tidak mempunyai kesedaran untuk 
membuat demikian sepanjang 
semester, dan hanya selepas mereka 
dihalang daripada mendaftarkan 
kursus bam, bam mereka 
melangsaikan hutang”, ujar beliau. 


Tambah beliau, walaupun 
terdapat siswa-siswi yang menerima 
wang daripada Perbadanan Tabung 
Pendidikan Tinggi Nasional 
(PTPTN) setiap semester dan yuran 
akan ditolak daripada wang PTPTN 
secara automatik, siswa-siswi hams 
memastikan jumlah wang yang 
ditolak adalah betul dengan melayari 
portal eFAS. 

“Siswa-siswi USM dinasihatkan 
untuk memanfaatkan portal eFAS 
dan memeriksa penyata yuran secara 
kerap. Sekiranya sesiapa menghadapi 
masalah untuk menggunakan portal 
eFAS atas talian, kakitangan Jabatan 
Bendahari sentiasa bersedia untuk 
membantu”, kata beliau. 



Siswa-siswi USM sebenarnya 
boleh memeriksa penyata yuran 
dan membayar yuran mereka 
melalui ePayment di portal eFAS 
pada bila-bila masa. 

Penolong Bendahari 
Bahagian Perkhidmatan 
Kewangan USM 
Saliza Mohd Saad 

editorial 


BERITA KAMPUS | Isnin 9 Mac 2015 


Bersatulah sepanjang masa 


T ahun 2014 mungkin menjadi 
tahun yang paling diingati oleh 
semua rakyat Malaysia. Insiden 
tiga nahas udara yang melibatkan 
syarikat penerbangan milik 
Malaysia dan banjir terburuk yang 
melanda negara masih terpahat 
di ingatan walaupun 2014 telah 
perlahan-lahan meninggalkan kita. 

Ketika banjir besar baru-baru 
ini, rakyat Malaysia melihat sendiri 
kesungguhan antara satu sama lain 
yang menghulurkan bantuan kepada 
mangsa banjir tanpa mengira kaum, 
bangsa, agama dan parti politik. 
Media Malaysia menonjolkan usaha 
ini sehingga menjadikan Malaysia 
dipandang tinggi di persada 
antarabangsa. Perkara pertama yang 
terlintas dalam minda masyarakat 


B aru-baru ini, negara telah 
dikejutkan dengan bencana 
banjir terburuk yang berlaku dalam 
masa 30 tahun. 

Berbicara tentang situasi selepas 
bencana bukanlah sebuah topik 
yang menyenangkan kerana setelah 
berjaya mengharungi detik-detik 
bahaya, cabaran yang paling sukar 
ialah membina semula kehidupan 
mereka. 

Terdapat sebahagian daripada 
mereka yang kehilangan tempat 
tinggal dan juga pekerjaan. 
Bagaimana mahu membina 
kehidupan yang baru jika tidak 
mempunyai sumber pendapatan? 
Bantuan berbentuk keperluan 
asas hanya bersifat sementara dan 
mangsa masih memerlukan bantuan 
jangka panjang. 

Pada waktu ini, gambar-gambar 


D alam zaman yang mengagung- 
agungkan teknologi ini, 
bukanlah perkara yang luar biasa 
apabila media sosial sering dijadikan 
sebagai pengganti untuk membina 
dan mewujudkan hubungan 
dalam dunia sebenar. Kajian yang 
dijalankan oleh Pusat Penyelidikan 
Pew di Amerika membuktikan 
bahawa 54% daripada responden 
yang ditinjau menghantar teks mesej 
kepada rakan-rakan sekurang- 
kurangnya sekali sehari, manakala 
hanya 33% daripada mereka yang 
bercakap secara bersemuka dengan 
rakan-rakan secara konsisten. 

Mengapakah fenomena 

ini berlaku? Adakah interaksi 
bersemuka dianggap tidak penting 
lagi sejak wujudnya sosial media? 
Adakah kita sanggup mengorbankan 
pengalaman dunia sebenar untuk 
“menjalankan hubungan” dengan 
individu lain dalam dunia sosial 
media secara maya? 

Pemikiran yang menganggap 
bahawa perbualan melalui sosial 
media adalah lebih penting atau 
berkesan dari interaksi bersemuka 
amatlah tidak sihat. Pada 
hakikatnya, antara senyuman yang 


antarabangsa adalah keprihatinan 
dan kesudian rakyat Malaysia untuk 
membantu sesiapa sahaja yang 
dalam kesusahan. 

Sikap prihatin, pemurah dan 
bertanggungjawab sememangnya 
sudah sebati dalam diri rakyat 
Malaysia. Baik semasa berlakunya 
sesuatu musibah, konhik berdarah 
mahupun masalah kecil, namun, 
rakyat Malaysia tidak pernah kekok 
untuk menghulurkan bantuan 
kepada mereka yang memerlukan 
terutama kepada golongan yang 
tidak bernasib baik. 

Walaupun segelintir masyarakat 
masih sederhana tahap kehidupan 
dan pemikirannya, namun, itu 
semua tidak menghalang kita 
sebagai masyarakat yang berbilang 


dan berita tentang kesengsaraan 
mereka mula tersebar dan komuniti 
intemet meluahkan simpati dan 
mencadangkan penyelesaian dan 
tidak kurang juga menyalahkan 
pihak tertentu yang didakwa tidak 
menjalankan tanggungjawab 

mereka. 

Namun begitu, kisah yang 
paling menyentuh hati dan 
terpampang di laman media 
sosial ialah sukarelawan yang 
terdiri daripada kalangan rakyat 
biasa, bertungkus-lumus untuk 
membantu mangsa banjir dengan 
mengeluarkan modal dan tenaga 
sendiri atas dasar kemanusiaan. 
Mereka menggunakan laman sosial 
seperti facebook untuk menyeru dan 
mengumpulkan individu lain yang 
prihatin membantu mangsa tanpa 
sebarang ganjaran. 


ikhlas secara bersemuka dengan 
pemaparan emotikon atas talian 
secara maya, kita tentulah tersentuh 
dengan senyuman yang ikhlas dan 
benar. Hal ini kerana elemen-elemen 
seperti ekspresi muka, interaksi 
mata, dan intonasi suara tidak 
wujud melalui emotikan atas talian. 
Mungkin kecanggihan teknologi 
seperti panggilan video atau aplikasi 
Skype mampu mengatasi masalah 
ini, tetapi ketelitian ekspresi muka 
tidak dapat dirasai sepenuhnya. 

Penerimaan kad e-mel juga 
tidak setanding penerimaan surat 
tulisan tangan. Walaupun kad e-mel 
mungkin lebih cantik, berwama- 
wami dan menarik, keikhlasan surat 
tulisan tangan terserlah apabila 
penulis surat memilih jenis dan 
wama sampul surat serta kertas 
yang digunakan, dan menulis surat 
dengan tulisan sendiri. Mungkin 
wama surat yang dipilih atau tulisan 
tangan tidak semenarik kad e-mel 
janaan komputer, akan tetapi kita 
akan lebih menghargai dan merasai 
keikhlasan penulis surat. Hal ini 
tidak bermakna pengirim kad e-mel 
tidak ikhlas, tetapi taipan perkataan 
pada komputer sememangnya 


bangsa untuk bersatu padu ketika 
negara dilanda musibah. Ada 
di antara rakyat Malaysia yang 
berpendapatan sederhana, tetapi 
sanggup mengeluarkan wang dan 
menderma barangan sendiri untuk 
membantu mangsa banjir. Mereka 
tetap menghulurkan bantuan dalam 
jumlah yang kecil kerana mereka 
memahami bahawa mangsa banjir 
amat terkesan. Lebih-lebih lagi 
mereka bukan saja kehilangan 
tempat tinggal dalam keadaan 
sehelai sepinggang, malah, ada 
dugaan lebih hebat lagi apabila ada 
yang diuji dengan kehilangan insan 
tersayang. 

Pada ketika inilah mereka 
semua memerlukan bantuan dan 
sokongan daripada kita semua 


Mengambil kisah Raja Shamri, 
seorang pakar motivasi dan 
perunding pendidikan kelahiran 
Pasir Puteh, Kelantan yang menetap 
di Pahang. Beliau berasa terpanggil 
untuk membantu mangsa banjir 
yang merayu bantuan darinya 
melalui laman facebook kerana 
bantuan daripada badan kerajaan 
tidak dapat sampai ke tempat 
mereka terperangkap. Bermula 
dengan seruan ringkas menyeru 
pengguna laman facebook untuk 
mengumpulkan bantuan mangsa 
banjir ke rumahnya hinggalah 
pembentukan pasukan sukarelawan 
warga yang terdiri daripada individu 
berlainan latar belakang yang 
mempunyai tujuan yang sama,untuk 
membantu meringankan beban 
mangsa. 

Usaha beliau membuatkan 


tidak setanding dengan surat 
tulisan tangan. Salam yang ingin 
kita hantar juga tidak mampu 
memberitahu betapa gembira kita 
untuk menghantar salam kepada 
orang yang kita sayangi. 

Kita mungkin pernah melihat 
seseorang yang kelihatan riang 
dan ceria semasa berdepan dengan 
kita, tetapi perasaan atau perkataan- 
perkataan yang diluahkan oleh 
orang yang sama melalui media 
sosial adalah bersifat negatif. 
Hal sebegini kemungkinan besar 
berlaku disebabkan media sosial 
berpotensi untuk mengubah watak 
sosial kita. Individu cenderung 
untuk mempunyai watak sosial yang 
berlainan semasa berdepan dengan 
orang dan atas talian. Sekiranya 
fenomena ini tertanam pada generasi 
kita sendiri, tentulah fenomena yang 
lebih serius wujud dalam generasi 
akan datang. 

Sebagai siswa-siswi, juga 
bukanlah perkara yang luar biasa 
untuk kita mengadakan perjumpaan 
kumpulan atas talian semasa 
membuat tugasan. Masalahnya 
adalah tidak semestinya setiap 
ahli yang berada atas talian akan 


untuk kembali pulih dari detik- 
detik sukar dan bersemangat untuk 
meneruskan kehidupan seperti 
sedia kala. Pelbagai bantuan dari 
segi kewangan, keperluan asas dan 
moral dihulurkan kepada mangsa 
banjir. 

Parti politik MCA juga turut 
terlibat dalam usaha meringankan 
beban mangsa banjir dengan 

mengumpul RM4 juta lebih untuk 
disumbangkan. Walaupun majoriti 
penduduk di Pantai Timur terdiri 
daripada masyarakat Melayu dan 
beragama Islam, tetapi MCA 
membuktikan bahawa agama 

dan bangsa tidak membataskan 
keprihatinan rakyat yang berbeza 
agama, bangsa dan kaum untuk 
saling membantu antara satu sama 


dirinya dikenali rakyat Malaysia 
sebagai seorang lelaki berkaki palsu 
dan berhati mulia. Kisah seperti 
ini menyedarkan kita bahawa kaya 
atau miskin, cacat atau normal, 
berpengaruh atau tidak, kita boleh 
membantu mengurangkan beban 
jika kita punya rasa tanggungjawab 
untuk bersama-sama memulihkan 
semula kehidupan mangsa yang 
hampir musnah. 

Bencana banjir pada penutup 
tirai tahun 2014 ini menyedarkan 
Malaysia dari tidur yang lena 
dan bertindak untuk membantu 
golongan memerlukan atas dasar 
kemanusiaan. Hakikatnya, bencana 
ini menjadi titik penyatuan rakyat 
dan membuktikan sifat belas 
kasihan masih wujud dalam dunia 
serba materialistik ini. 


memberikan perhatian sepenuhnya. 
Mereka mungkin berada atas 
talian, tetapi pada masa yang sama 
mereka sedang menonton drama 
pada laman web yang lain. Hal ini 
boleh mengurangkan keberkesanan 
perjumpaan tersebut. Oleh itu, 
untuk mengadakan perjumpaan 
secara berkesan dan mengeratkan 
hubungan antara ahli kumpulan, 
perjumpaan bersemuka adalah 
paling baik. 

Akhir kata, apa yang ingin 
disarankan adalah cubalah 
mengenepikan alat-alat teknologi 
seperti telefon pintar sebentar, 
dan meluangkan masa untuk 
berinteraksi dengan orang lain 
secara bersemuka. Perbuatan yang 
kecil seperti mengenepikan telefon 
bimbit semasa makan dengan rakan- 
rakan sebenarnya menunjukkan 
bahawa kita menghormati dan 
menghargai masa kita bersama 
mereka. Ingatlah bahawa jarak 
yang jauh antara manusia adalah 
menggunakan alat-alat teknologi 
untuk mengakses kepada sosial 
media apabila kita berpeluang untuk 
berbual-bual antara satu sama lain 
secara bersemuka. 


lain. 

Dalam situasi yang melanda 
negara sekarang, rakyat Malaysia 
seharusnya bersatu sepanjang masa 
bagi memastikan negara tidak 
diresapi dengan elemen-elemen 
subversif yang boleh memudaratkan 
negara. Pada masa yang sama juga, 
rakyat Malaysia wajar mengubah 
mentaliti lama kononnya perpaduan 
dan keamanan yang dikecapi oleh 
negara selama ini akan kekal buat 
selama-lamanya. Bagi mereka yang 
berhkiran sedemikian, ia jelas satu 
pandangan yang kurang bijak dan 
naif. Pada hakikatnya perpaduan 
mestilah sentiasa dipupuk dan kita 
semua perlu sama-sama menjaga 
keamanan dan keharmonian ini 
untuk kesenangan semua pihak. 

Banjir - masih ada yang prihatin 


Tren terkini: Media sosial atau interaksi bersemuka? 

SESAK... siswa-siswi kelas Psikologi Perkembangan berpusu-pusu untuk mendattar nama mereka bagi sesi kelas 
tutorial di Universiti Sains Malaysia (USM). 



VERSATIL... pelajar Rohingya dari Sekolah Damai Minden mempersembahkan tarian Wau Bulan dari Kelantan. 



TARIAN SINGA adalah salah satu persembahan yang selalu dilakukan semasa menyambut Tahun Baru Cina 
dan ianya berbeza dengan tarian naga. Tarian singa hanya memerlukan dua orang sahaja manakala tarian naga 
memerlukan ramai orang untuk mengendalikan persembahan. 



TERIK... Siswa-siswi terpaksa menghadapi cuaca panas dan kering yang masih melanda negara terutama di ka- 
wasan utara dan selatan semenanjung. Cuaca panas ini dijangka berakhir Mac manakala seluruh negara dijangka 
kembali menerima taburan hujan yang normal pada bulan April nanti. 



CHAP GOH MEI, malam ke-15 dalam loghat Hokkien melambangkan hari terakhir sambutan Tahun Baru Cina. Acara teka-teki tanglung akan disediakan dalam majlis perayaan Chap Goh Meh untuk menghiburkan hadirin. Soalan 
teka-teki banyak menguji tahap pengetahuan mengenai bahasa Cina dan kecerdasan minda seseorang. Hadiah akan disediakan kepada pemain yang berjaya menjawab soalan. 

Parkir baru dijangka siap 

Mac 2015 


. Lt vi ri 


Oleh ASMAHALI 


Kerja-kerja pembinaan 
parkir fasa kedua sedang 
■ giat dijalankan di Tapak 
Konvokesyen USM. 


P rojek pembinaan parkir baru yang 
dijangka siap sepenuhnya menjelang 
minggu kedua Mac 2015. 

Projek ini terbahagi kepada dua lokasi 
utama iaitu fasa pertama dan kedua. Fasa 
£ pertama sebanyak 39 parkir di belakang 
' Bangunan G23 iaitu bersebelahan parkir 
‘ ~ sedia ada di Pusat Pengajian Sains Komputer 




dan Pusat Pengajian Sains Matematik. 
Fasa kedua pula memuatkan 61 parkir di 
kawasan Tapak Konvokesyen Universiti 
Sains Malaysia (USM). 

Menurut Timbalan Pengarah II Jabatan 
Pembangunan, Ir. Haji. Mohd Nizam Mohd 
Razak parkir baru ini menggunakan konsep 
reka bentuk kemasan interlocking paver dan 
bukannya menggunakan jalan berturap. 

“Terdapat beberapa kelebihan reka 


bentuk tersebut seperti memudahkan proses 
penyenggaraan, pembaikan, menjimatkan 
kos, ketahanan terhadap cuaca, tahan lasak 
dan selamat untuk pejalan kaki dari segi 
permukaan yang kasar semasa basah atau 
hujan”, jelasnya kepada Berita Kampus. 

Suprina Atmi Tahir, Sains 
Kemasyarakatan 3, berkata usaha 
menambah parkir adalah langkah yang 
bijak. Kemungkinan pertambahan bilangan 


siswa-siswi dan staf USM yang membawa 
kenderaan sendiri adalah tinggi. 

“Ini bermaksudbilangan kenderaan dalam 
kampus turut bertambah. Usaha ini secara 
tidak langsung mengurangkan kegusaran 
warga kampus mengenai ketiadaan parkir 
apabila tiba waktu kemuncak”, tambahnya. 


Sekali lagi cabar pentadbiran desasiswa 



DEGII segelintir siswa-siswi memarkir 

motosikal di kawasan Dataran Usahawan. 

K ekurangan tempat meletak 
kereta bagi siswa-siswi 
terutama di sekitar desasiswa 
menyebabkan langkah-langkah 
keselamatan terpaksa diambil oleh 
pentadbiran dan pengurusan desa 
bagi menangani masalah ini. 

Perkara ini dimaklumkan oleh 
Penggawa Desasiswa Cahaya 
Gemilang, Encik Mohamad Shahe 
Ariffin yang menyatakan tindakan 
mereka meletakkan pasu bunga 
di sekitar kawasan tertentu adalah 
sebagai langkah keselamatan. 

“Tidak terdapat kawasan lapang 


sekitar Desasiswa Cahaya Gemilang. 
Jalan Gemilang di hadapan Cahaya 
Gemilang adalah jalan dua hala yang 
menjadi laluan utama siswa-siswi. 
Terdapat segelintir mereka yang 
telah meletak kenderaan di kedua- 
dua tepi jalan tersebut menyebabkan 
kesukaran laluan untuk semua 
pengguna jalan termasuk lori yang 
mengangkut sampah dan bas. 
Perkhidmatan bas komuter USM 
juga tidak dapat disediakan kerana 
terdapat kenderaan siswa-siswi yang 
diletak sesuka hati di tepi kedua-dua 
Jalan Gemilang”, jelas beliau lagi. 


Beliau juga menyatakan bahawa 
USM juga tidak menggalakkan 
siswa-siswi membawa kenderaan 
persendirian ke dalam kawasan 
kampus kerana hal itu akan 
menyebabkan kesesakan lalu lintas 
dan pencemaran udara berlaku. 

Normah Saidin, Ilmu Pendidikan 
1, berkata suasana di sekitar kampus 
menjadi sangat padat dan sesak 
dengan kenderaan, motor, dan juga 
bas terutama pada waktu pagi dan 
tengah hari. Hal ini menyebabkan 
siswa-siswi dan juga kebanyakan 
pejalan kaki di sekitar kampus 


merasa tidak selesa selain terpaksa 
menghidu asap tebal dari kenderaan. 

“ Siswa-siswi seharusnya 
peka untuk melihat hal ini sebagai 
masalah kerana kebanyakan mereka 
membawa kenderaan sendiri untuk 
kesenangan sendiri dan tidak 
memikirkan keselamatan kami 
yang lain sebagai pejalan kaki 
yang mungkin membahayakan 
keselamatan kami apabila terlalu 
banyak kenderaan dalam kawasan 
kampus yang kecil ini”, tegasnya 
lagi. 


Sekatan 

sebagai 

keselamatan 

T indakan siswa-siswi memarkir 
motosikal di Dataran 
Usahawan, berhampiran blok 
M06 Desasiswa Tekun, Universiti 
Sains Malaysia (USM) mencabar 
pentadbiran desasiswa kerana tidak 
meletakkannya di tempat yang telah 
disediakan. 

Penggawa Desasiswa Tekun, 
Dr Nazaruddin Zainun berkata isu 
motosikal ini bukan suatu isu yang 
baru dan ia berpunca daripada sikap 
siswa-siswi itu sendiri. 

“Mereka hanya memikirkan 
tentang kepentingan peribadi dengan 
memarkir motosikal berhampiran 
dengan bilik. Namun, mereka tidak 
sedar bahawa tindakan tersebut 
boleh mengundang masalah kepada 
orang lain seperti menyukarkan 
laluan bas yang ada”, jelasnya 
kepada Berita Kampus. 

“Penguatkuasaan undang- 

undang itu sangat penting. Oleh 
itu, saya bersetuju dan menyokong 
dengan tindakan Jabatan 
Keselamatan yang mengenakan 
kunci roda terhadap motosikal 
yang diparkir di tempat yang tidak 
sepatutnya”, tambahnya. 

Menurut siswi N (bukan nama 
sebenar), salah satu sebab mereka 
gemar parkir motosikal di kawasan 
berkenaan disebabkan berdekatan 
dengan bilik mereka dan tidak perlu 
berebut dengan orang lain sekiranya 
parkir motosikal penuh. 

DILARANG MELETAK 
KENDERAANDILALUANOKU 


Bumbung baru untuk 

nplpiiar PTCTT 


Bumbung laluan Pelajar Kelainan Upaya 
(PKU) Desasiswa Aman Damai yang siap 
dibina dan mempunyai lampu jalan untuk 
keselasaan penghuni PKU USM. 


P elajar Kurang Upaya (PKU) telah 
diberi fasiliti yang baru iaitu 
bumbung laluan PKU Bumbung laluan 
baru yang siap dibina berdekatan 
dengan Desa yang baru siap pada awal 
bulan Februari lepas telah memberi 
impak yang sangat baik kepada siswa 
PKU Uniyersiti Sains Malaysia (USM) 
terutamanya pada waktu hujan dan 
panas. 

Menurut seorang pelaj ar PKU U SM, 
Noor Ilham Ismail, Ilmu Kemanusiaan 
2, beliau berpuas hati dan berterima 
kasih kepada pengurusan Desasiswa 
Aman Damai dan pihak-pihak yang 
terlibat kerana telah memberi satu lagi 
fasiliti kepada siswa PKU USM. 

“Bumbung baru yang dibina 
memberi banyak kelebihan pada kami, 
selain bentuk lanskap bumbung yang 
amat baik. Juga kelebihan bagi kami 
ketika menunggu bas dan menunggu 
rakan-rakan atau berteduh”, kata Ilham. 

Menurut Yang DiPertua 
Aman Damai, Engku Muhammad 
Shahrulaiza, berkata bumbung yang 
dibina adalah memberi keselesaan 
kepada PKU USM terutamanya kepada 
siswa PKU berkerusi roda, ini kerana 
siswa PKU USM tidak diabaikan sama 
juga seperti siswa-siswi USM lain. 

“Mereka juga banyak membantu 
dari pelbagai aspek seperti program- 
program yang dianjurkan Desasiswa 
Aman Damai, seperti program yang 
terbaru iaitu ADTrans yang membawa 
nama PKU USM dan tidak salah jika 
siswa-siswi PKU USM juga turut 
menerima fasiliti yang baru”, kata 
Engku. 


Siswa-siswi 
kurang peka 
hebahan PPKT 


self.usm.my 
mudahkan 
penetapan kata 
laluan 


Oleh SHANGITHA SADAYAN 


L aman sesawang Self.usm.my 
yang mula beroperasi pada 4 
April 2014 memberi manfaat kepada 
warga Universiti Sains Malaysia 
(USM). 

Menurut Pegawai Teknologi 
Maklumat Pusat Pengetahuan 
Komunikasi dan Teknologi (PPKT) 
USM, Khairil Anwar, laman 
sesawang ini memudahkan urusan 
warga kampus untuk menetapkan 
kata laluan secara lebih sistematik 
“Kata laluan yang ditetapkan 
telah diselaraskan untuk mendaftar 
masuk ke portal Campus Online, 
E-leam serta e-mel rasmi USM yang 
juga dikenali sebagai Identity Single 
Sign-On. Warga kampus tidak 
akan mengalami kesukaran untuk 
mengingat kata laluan yang berbeza 
semasa mendaftar masuk ke portal 
yang berlainan”, tambah Khairil. 

“Namun sesetengah siswa- 
siswi tidak menukar kata laluan 
sebaliknya masih menggunakan 
nombor kad pengenalan sebagai 
kata laluan untuk portal-portal 
tersebut. Mereka hamslah melawat 


laman sesawang ini kerana terdapat 
beberapa kriteria khusus untuk 
menetapkan kata laluan yang lebih 
selamat dan bersifat privasi”, 
katanya lagi. 

Menumt Nur Fatihah Abdul 
Rahim, Sains Kemasyarakatan 3, 
laman sesawang ini sememangnya 
berkesan kerana memudahkan 
umsan warga kampus untuk 
menetapkan kata laluan yang lebih 
selamat digunakan pada sepanjang 
masa. 

“Namun, terdapat siswa-siswi 
yang tidak mempunyai pendedahan 
terhadap kewujudan laman sesawang 
ini. Mereka tidak tahu saluran yang 
betul untuk menetapkan kata laluan 
setemsnya menggunakan nombor 
kad pengenalan untuk mendahar 
masuk kepada semua portal rasmi 
USM yang sememangnya bersifat 
tidak selamat’ ’, kata Fatihah 

“Pengumsan PPKT USM dan 
siswa-siswi hamslah berganding 
bahu untuk menguar-uarkan 
mengenai kewujudan laman 
sesawang ini kepada warga kampus 
yang lain untuk kepentingan 
bersama”, tambahnya lagi. 



Pengurusan PPKT USM dan 
siswa-siswi haruslah berganding 
bahu untuk menguar-uarkan 
mengenai kewujudan laman 
sesawang ini kepada warga 
kampus yang lain untuk 
kepentingan bersama. 



K esukaran capaian servis 
e-mel pelajar Universiti Sains 
Malaysia (USM) antara aduan 
yang diketengahkan oleh siswa- 
siswi dalam laman Facebook 
USM Info Sharing. Gangguan 
dalam mengakses e-mel USM 
telah menyebabkan siswa-siswi 
menghadapi masalah dalam 

menerima hebahan daripada 
tenaga pengajar mahupun Pusat 
Pengetahuan Komunikasi & 
Teknologi (PPKT). 

Menumt Darshan Babu, Sains 
Komputer 1 , gangguan dalam 
capaian servis e-mel pelajar 
USM telah menyebabkan beliau 

mengalami kesukaran dalam 

mengakses maklumat yang 

disalurkan oleh tenaga pengajar dan 
juga PPKT. 

Siswa-siswa diberikan e-mel 
pelaj ar oleh PPKT bagi memudahkan 
siswa-siswi mengakses hebahan 
informasi dari semasa ke semasa 
dan daftar masuk kesemua portal 
rasmi USM dengan menggunakan 
Identity Single Sign-On. Namun, 
penggunaan e-mel pelajar USM 
kurang memuaskan dalam kalangan 
siswa-siswi. Lebih menghairankan, 
masih terdapat siswa-siswi yang 
tidak mengetahui kewujudan e-mel 
USM, kata Pegawai Teknologi 
Maklumat, Khairil Anwar. 


Menurut Khairil Anwar, 
berkenaan isu sebilangan siswa- 
siswi yang menghadapai masalah 
capaian e-mel kerana gagal 
mendaftar masuk berpunca daripada 
penggunaan akaun berganda. 
Perkara ini juga berlaku jikalau ada 
perubahan waktu dalam komputer 
riba, penggunaan browser dan 
masalah cached yang menyukarkan 
proses daftar masuk e-mel. 

Beliau berkata gangguan ini 
tidak berlaku akibat masalah 
teknikal lagipun PPKT telah 
mengambil tindakan awal dengan 
memaparkan browser dan cara yang 
sesuai digunakan bagi mengelakkan 
berlakunya gangguan sebegini. 

“Saya rasa hebahan PPKT 
tidak sampai kepada siswa-siswi. 
Selain itu, siswa-siswi juga kurang 
peka tentang pemberitahuan, 
pengumuman yang seumpamanya 
yang disampaikan oleh PPKT”, 
katanya. 

Beliau turut meminta siswa- 
siswi agar memanfaatkan e-mel 
USM dan menggalakkan untuk 
membuat aduan sekiranya 
menghadapi sebarang masalah 
kepada ServisDesk@PPKT, supaya 
PPKT dapat mengenalpasti punca 
masalah dan mengambil tindakan 
yang efektif. 

Kebebasan lelaki masuk blok 
siswi Cahaya Gemilang bukan 
perkara remeh 



NOTIS pemberitahuan terpampang jelas namun masih tidak diendahkan oleh pihak 
tertentu termasuk waris lelaki penghuni sendiri. 


Oleh NUR 6 IZZAH’ ATIRA 
MUHAMAD NAZMI 


I su kebebasan pekerja lelaki 
masuk ke dalam blok siswi di 
Desasiswa Cahaya Gemilang kini 
mendapat penjelasan daripada 
Penggawa Cahaya Gemilang, 
Encik Mohd Shahee Ariffin. Aduan 
secara tidak formal didapati apabila 
terdapat pekerja lelaki desasiswa 
tersebut memasuki blok kediaman 
siswi dan menimbulkan rasa tidak 
selesa dalam kalangan penghuninya. 
Nadiah Musran, Pengurusan 3, 
berkata mereka biasa memasuki 
blok siswi pada tengah hari dan 
waktu ketika mereka pulang dari 
kelas. 


S eorang siswa dirakam ketika 
mandi di aras 6 blok M05 
Desasiswa Tekun pada 24 dan 25 
Februari yang lepas oleh siswa 
yang juga penghuni blok desasiswa 
tersebut. 

Menurut Mohd Ednizam 
Fuarddy, Seni 4, beliau diintai pada 
24 dan 25 Februari kira-kira 1.30 
petang. Beliau membuat laporan 
kepada Jabatan Keselamatan selepas 
menangkap pelaku sejurus kejadian 
kedua berlaku. 


“Perkara sebegini tidak 
sepatutnya berlaku kerana H34 
ialah blok siswi dan perkara 
ini mengganggu aktiviti harian 
penghuni terutama bagi wanita 
muslim kerana pekerja lelaki masuk 
tanpa memberitahu kehadiran 
mereka melalui papan tanda atau 
bunyi siren. Hal ini mungkin 
berlarutan dan mengakibatkan kesan 
buruk pada masa akan datang”, 
jelasnya lagi. 

Encik Mohd Shafie menegaskan 
bahawa setiap aktiviti keluar masuk 
pekerja lelaki di desasiswa siswi 
terutamanya menggunakan pas 
kebenaran. Selain itu, mereka juga 
hanya masuk apabila ada urusan 
yang melibatkan kerja pembaikan 


“Pada kali kedua kejadian 
saya tidak panik, perlahan-lahan 
membuka pintu bilik mandi dan 
berjaya menangkap pelaku tersebut 
namun saya tidak mengenalinya 
serta tidak pasti mengenai motif 
perlakuan itu”, katanya. 

Penggawa Desasiswa Tekun, 
Dr Nazarudin Zainun berkata 
pihaknya tidak mahu mengambil 
sebarang tindakan secara terburu- 
buru terhadap pelaku disebabkan 
kejadian tersebut masih dalam 


di blok berkenaan. Mereka juga 
seharusnya ditemani oleh penggawa 
atau penolong penggawa. 

“Mereka boleh membuat aduan 
secara terus jika temampak individu 
selain daripada pekerja desasiswa 
yang memasuki blok siswi. Kami 
akan datang dan memastikan hal 
ini dapat diselesaikan dengan syarat 
terdapat aduan semasa kejadian 
sebagai bukti kukuh. Kebiasaannya 
pekerja lelaki kami profesional dan 
mereka hanya melakukan tugasan 
yang wajib sahaja”, katanya. 

Beliau juga berkata terdapat 
juga waris lelaki penghuni sendiri 
yang dianggap menceroboh masuk 
ke dalam blok kediaman bagi 
membantu anak-anak mereka 


siasatan serta ingin mengelakkan 
situasi menjadi lebih bumk. 

“Walau bagaimanapun, kami 
akan meneliti latar belakang pelaku 
serta keluarganya, dan bakal dimjuk 
kepada kaunselor sebelum membuat 
sebarang keputusan. Setakat ini 
amaran telah diberikan agar kejadian 
ini tidak bemlang”, jelasnya. 

“Kebajikan pelaku juga adalah 
tanggungjawab pengumsan 

desasiswa, meskipun beliau bersalah 
tetapi jangan mengambil tindakan 


mengangkat barangan. Hal ini 
tetap berlaku walaupun notis 
pemberitahuan mengenai had lelaki 
jelas terpampang. 

Beliau menjelaskan 

bahawa arahan dan notis akan 
cuba dikuatkuasakan dengan 
menggunakan pas kemasukan 
pekerja, notis pemberitahuan 
dan juga diiringi oleh wakil 
pengumsan desa. Beliau juga 
menasihatkan agar siswi menjaga 
etika berpakaian ketika berada di 
dalam blok kediaman agar terhindar 
dari sebarang perkara yang tidak 
diingini. 


terbum-bum dengan menghakimi 
beliau secara tidak adil”, tegasnya. 

Nazamdin tumt menyarankan 
siswa-siswi yang mempunyai 
masalah segera mendapatkan 
khidmat nasihat daripada kaunselor. 
Pengarah Jabatan Keselamatan, 
Professor Madya Dr P. 
Sundramoorthy tidak mengulas 
lanjut isu ini ekoran siasatan masih 
dijalankan. 


Penggunaan 
stor RST 
dikenakan caj 

P engumsan stor bagi cuti semester 
lepas di Desasiswa Restu, 
Saujana dan Tekun (RST) dijalankan 
amat rapi dan dikawal selia dengan 
ketat. Jumlah penghuni Desasiswa 
RST yang ramai menyebabkan 
Majlis Penghuni Desasiswa (MPD) 
mengenakan caj tertentu dikenakan 
terhadap penghuni RST. 

Yang DiPertua Majlis Penghuni 
Desasiswa Saujana (MPDS), Nur 
Farah Athirah Azizan berkata 
bahawa Desasiswa Saujana 
mempunyai penghuni seramai 1,818 
orang. 

“Bayaran tertentu dikenakan 
ke atas penghuni bagi menampung 
jumlah penghuni yang terlalu 
ramai. Usaha sebegini dilakukan 
bagi mengurangkan kesesakan dan 
kerosakan barang berlaku di dalam 
stor”, ujamya lagi. 

Exco Keusahawanan MPDS, Nur 
Shahidatul Shazwani Sharifunizam 
menjelaskan bahawa Dstore menjadi 
satu projek yang diusahakan di 
bawah MPD yang mana terdiri 
daripada 30 orang ahli. Dstore ini 
wujud bagi menjalankan kerja- 
kerja membantu dan memantau 
penyimpanan barang di stor. 

Yang DiPertua Majlis Penghuni 
Tekun, Muhammad Imran Shah 
Yacob berkata, Desasiswa Tekun 
juga dikenakan caj seperti RMl 
bagi setiap kotak dan RM0.50 bagi 
setiap baldi yang disimpan. Hasil caj 
digunakan bagi membeli alat tulis, 
proses pembaikan dan kerosakan 
stor serta kos penyeliaan stor dari 
semasa ke semasa. 

Yang DiPertua Majlis Penghuni 
Indah Kembara, Khaimnnisa 
Sulaiman Nasution berpendapat 
bahawa stor yang dikenakan bayaran 
seperti Desasiswa RST adalah 
bersesuaian dengan penjagaan dan 
pengawasan yang lebih selamat dan 
terjaga. 

Norfahanim Abdul Aziz, 
Teknologi Industri 3 berpandangan 
bahawa tindakan MPD melakukan 
tindakan tersebut amat wajar. Malah, 
penghuni Desasiswa RST tidak 
perlu rasa khuatir dengan kerosakan 
barang. 



Bayaran tertentu dikenakan ke 
atas penghuni bagi menampung 
jumlah penghuni yang terlalu 
ramai. 



Siswa dirakam ketika mandi 


Penghuni desasiswa ingkar arahan 


P engumsan Desasiswa Jaya 
Kampus Kejumteraan Universiti 
Sains Malaysia (USM), memandang 
serius kesalahan penghuni yang 
menyimpan barangan di dalam bilik 
ketika cuti semester lepas. 

Perkara demikian dilihat 
sebagai suatu pengingkaran oleh 
penghuninya berikutan prosedur 
yang dikeluarkan supaya penghuni 
meninggalkan bilik dalam keadaan 


kemas dan tidak meninggalkan 
barangan di dalam bilik. 

Masalah ini dilihat serius apabila 
ramai penghuni yang melakukan 
perbuatan yang sama, malah 
ada antaranya yang menyimpan 
barangan di dalam almari serta 
menguncinya. 

Penggawa Desasiswa Jaya, Dr. 
Mohamad Hekarl Uzir berkata, 
perkara itu menjejaskan pengumsan 


desasiswa untuk mengambil sewaan 
luar semasa cuti semester. 

“Pengumsan desasiswa 

memandang serius masalah ini dan 
akan mengambil tindakan terhadap 
penghuni yang melanggar peraturan 
desasiswa, yang menjadikan bilik 
tersebut sebagai bilik peribadi. 

“Denda akan dikenakan 
mengikut Tatatertib Desasiswa 
Bahagian A 7(b), tidak 


mengosongkan bilik apabila tamat 
tempoh penginapan, denda yang 
dikenakan adalah bayaran tiga kali 
sewaan harian sepanjang tempoh 
kesalahan,” katanya. 

Tambahnya, pemeriksaan telah 
dilakukan dari bilik ke bilik semasa 
cuti semester bagi memastikan bilik 
dikosongkan sepenuhnya untuk 
disewakan kepada pihak luar. 

Dalam pada itu, Penggawa 


Desasiswa Indah Kembara, Tuan 
Haji Mohd Zain Dollah juga 
menghadapi masalah yang sama, 
akan mengambil tindakan tegas 
terhadap penghuni di Desasiswa 
Indah Kembara yang tidak 
mengosongkan bilik ketika cuti 
semester lepas malah meninggalkan 
bilik dalam keadaan kotor dan tidak 
terurus. 

Dilema kewangan tidak jejas 
keyakinan industri media 


Oleh NG XIANGYI 


I ndustri media di Malaysia kini 
kelihatan terperangkap dalam 
masalah kewangan. Pada awal bulan 
Disember 2014 Bemama TV (BTV) 
telah berhutang gaji dan diikuti 
dengan kes Astro memberhentikan 
52 pekerja dalam masa sehari pada 
awal bulan Febmari 2015. 

Adakah krisis ini akan 
menjejaskan peluang pekerjaan 
siswa-siswi komunikasi USM yang 
bakal masuk ke alam industri? 

Pengemsi Rancangan 

Prasiswazah Pusat Pengajian 
Komunikasi USM, Dr. Nik Norma 
Nik Hassan berpendapat bagi 
bidang media dari segi konteks 


pasaran masih ada, perkara 
sebegini berlaku sebenamya bukan 
disebabkan pasaran yang mengecil 
tetapi melibatkan cara pengumsan 
organisasi tersebut. 

“Sebenamya masalah ini 
berlaku di mana-mana, bukan hanya 
organisasi media yang berlaku 
perkara sebegini. Kemungkinan 
besar disebabkan masalah inhasi, 
organisasi terpaksa perlu bergerak 
dalam konteks ekonomi dan 
membuat perancangan semula untuk 
persediaan masa hadapan,” katanya. 

Dr Nik Norma juga menjelaskan 
bahawa kandungan kursus Pusat 
Pengajian Komunikasi bukan 
tertumpu kepada produksi media 
sahaja tetapi ia lebih meluas seperti 


menjadi pembantu ahli politik atau 
tenaga pengajar bidang komunikasi. 

Beliau tumt mencadangkan 
bahawa pengambilan kursus minor 
tumt mempakan satu haluan untuk 
memperkembangkan arah tuju 
kerjaya sendiri. Maka, tidak perlu 
terlalu risau dengan kesusahan untuk 
mendapatkan peluang bekerja. 

Bagi Fatin Afifah Anuar, 
Komunikasi3 tidak risau dengan 
keadaan industri media ini kerana 
Pusat Pengajian Komunikasi 
menyediakan stmktur pembelajaran 
yang berbeza, di mana pelajar 
komunikasi bukan saja boleh 
bekerja dalam bidang praktikal, 
malahan berpeluang pergi ke bidang 
akademik yang lagi mendalam 


seperti sambung peringkat siswazah 
dan menjadi pensyarah.. 

“Sebagai siswa komunikasi 
USM, kami diajar untuk jadi kental 
dan asakan oleh kehendak pensyarah 
dan tugasan yang hanya mahukan 
yang terbaik. Oleh itu kami dah 
biasa dengan cabaran,” katanya. 

Teh Ie Vonn, Komunikasi 3 pula 
berasa bahawa tentu akan risau 
serba sedikit kerana industri media 
di Malaysia lebih kecil dan terhad 
dengan peluang pekerjaan. Namun 
beliau masih melihat keadaan ini 
secara positif sebagai satu peluang 
untuk mengeksplorasi industri di 
negara lain seperti di China dan 
Taiwan. 

Menumt laporan Malaysiakini 


‘Bemama akui tak mampu bayar 
gaji’, pengumsan BTV mengakui 
bahawa mereka gagal membayar 
gaji pekerjanya disebabkan masalah 
kewangan yang dihadapi oleh 
syarikat. Gaji terakhir yang dibayar 
oleh BTV adalah pada 20 Oktober 
2014. 

Manakala bagi kes 

pemberhentian pekerja Astro, 52 
pekerja yang dipecat hanya diberi 
notis 24 jam dengan tiga bulan gaji 
sebagai pampasan. 

Menumt laporan Malaysiakini 
‘APSB: Pemberhentian pekerja 

Astro perlu”, alasan daripada Astro 
bagi tindakan ini adalah untuk 
memastikan stmktur optimum bagi 
daya maju perkhidmatan produksi. 


Biomass assure a sustainable future 


F ossil fuel such as oil, petroleum 
and natural gas products has been 
depleting over the years. The concern 
for this depletion has motivated the 
search for altemative fuel sources 
that may be sustainable for future 
generations. 

According to the project leader 
for the biomass energy and energy 
efficient system research, Professor 
Dr Zainal Alimuddin Zainal 
Alauddin, the continuous utilisation 
of fossil fuel has led to threats of 
global warming and climate change. 

“This extreme heat, draught and 
wet climate leads to catastrophic 
disaster like the recent flood”, he 
added. 

These are the factors that drive 
Professor Dr Zainal who has 23 years 


of experience in biomass energy 
system to conduct this research since 
1992. 

There are abundant source of 
biomass waste from the agricultural 
and domestic industries, and the 
municipality. This research utilises 
these biomass materials via the 
gasification technology. 

“The gasification technology is 
used to convert solid biomass into 
gaseous fuel that may be used in 
engines, gas turbines and boilers 
for heat and power generation”, 
Professor Dr Zainal explained. 

The research on biomass energy 
will never end as there are still many 
aspects not explored. 

“It is always on going because 
there are still a lot of things that 


I don’t know. However, I have 
developed various products. Amongst 
them are the biomass power plant 
(10-200kW), biomass stove, kitchen 
carboniser, waste to oil converter and 
torrefaction machine”, he told Berita 
Kampus. 

In the beginning, this research was 
solely conducted by Professor Zainal 
with the assistance of postgraduate 
students. However, the members of 
the research now include Dr Mohd 
Yusof Idroas, Dr Chan Keng Wai and 
Muhamad Azman Miskam. 

The research is funded by the 
government grants; eScience, 
Fundamental Research Grant Scheme 
(FRGS), Exploratory Research 
Grant Scheme (ERGS), Long-Term 
Research Grant Scheme (LRGS) 


and Knowledge Transfer Programme 
(KTP) Grant and intemational AUN/ 
Seed-Net Grant. It also received 
grants from Universiti Sains Malaysia 
(USM); USM Short Term Grant, 
Research University Grant (RUI), 
Innovation Fund and the Division of 
Industry and Community Network 
(BJIM). 

Professor Zainal hopes to see a 
biomass power plant developed and 
utilised in Malaysia especially in the 
mral areas that are not connected to 
the electrical grid. 

“The agricultural and municipal 
wastes are plentiful. These could be 
converted to generate power so that 
Malaysia can include as much as 1 0% 
of her energy mix from renewable 
energy systems,” he explained. 



This extreme heat, draught 
and wet climate leads to 
catastrophic disaster like the 
recent tlood. 



BJIM terap konsep libat sama dalam projek komuniti 


Oleh NUR EMIRA SAIZALI 


U niversiti Sains Malaysia 
(USM) mewujudkan Bahagian 
Jaringan Industri & Masyarakat 
(BJIM) untuk menjadikan USM 
relevan kepada masyarakat luar. 
Hal ini sebagai penghubung USM 
dengan masyarakat dan komuniti 
luar. 

BJIM ialah penghubung warga 
universiti dengan masyarakat luar 
yang meliputi penduduk sekitar 
USM, masyarakat setempat dan juga 
secara global. Ia juga bukan sahaja 
melibatkan siswa-siswi USM tetapi 
penglibatan daripada staf USM. 

Menumt Timbalan Naib 
Canselor (Jaringan Industri & 
Masyarakat) USM, Profesor 
Dato’ Dr See Ching Mey, ramai 
pihak yang keliru dengan skop 
tugas BJIM dengan bahagian lain 
temtama Bahagian Hal Ehwal dan 
Pembangunan Pelajar (BHEPP). 

“Untuk menerangkan secara 
jelas siapa BJIM, kami sering 
menekankan penggunaan frasa libat 
sama dan ia akan jelas menunjukkan 
perbezaan bahagian ini di USM”, 


katanya. 

Libat sama adalah satu konsep 
yang digunakan dalam program 
anjuran B JIM yang mengaplikasikan 
kepakaran yang dimiliki USM 
bagi membantu pelbagai kumpulan 
sasaran iaitu masyarakat dan 
komuniti. 

Beliau memberi contoh salah 
satu projek yang dilakukannya 
iaitu projek libat sama dengan 
sebuah mmah anak yatim. Apabila 
menyentuh tentang anak yatim, 
sudah pasti objektif utama untuk 
membuat mereka gembira dengan 
menyumbang makanan dan pakaian. 

“Tetapi berlainan pula dengan 
konsep libat sama komuniti oleh 
BJIM, iaitu proses yang kami 
jalankan membina hubungan yang 
bertemsan. Kami tidak membuat 
kerja sepamh jalan seperti hanya 
laksanakan projek kemudian lepas 
tangan. Setiap projek perlulah 
membentuk hubungan yang 
berkekalan”, ujamya. 

Prof Susie tumt menambah 
hubungan yang berkekalan adalah 
sejajar dengn konsep USM iaitu 
pengekalan atau sustainability. Visi 


utama perlulah memberi manfaat 
kepada USM dan komuniti yang 
terlibat dalam setiap projek. 

Manfaat tersebut bukan 
sahaja seperti menderma baju 
kepada anak yatim, tetapi dengan 
mengajar sesuatu kemahiran seperti 
menjahit manik. Justeru, mereka 
akan mendapat satu input dan 
mempelajari kemahiran yang boleh 
digunakan pada masa hadapan. 

“Jadi sekiranya mereka 

membesar dan tidak dapat 

melanjutkan pelajaran, mereka boleh 
menggunakan kemahiran tersebut 
bukan sahaja untuk diri sendiri tetapi 
ia akan dapat membantu mereka 
menjana pendapatan dan seterusnya 
meningatkan taraf hidup mereka. Ini 
adalah win-win situation dan kita 
bukan hanya menyuap sahaja tetapi 
mengajar”, tambahnya lagi. 

“Konsep ini hampir sama seperti 
peribahasa daripada hanya memberi 
ikan kepada seseorang, ajarlah 
dia cara untuk menangkap ikan”, 
tambah Prof Susie lagi. 

Prof Susie berkata bahawa 
setiap projek libat sama yang 
dijalankan memberi manfaat 


kepada semua pihak. Siswa-siswi 
boleh mempelajari cara untuk 
mengendalikan projek komuniti. 
Manakala komuniti dan masyarakat 
luar yang terlibat akan mula 
mengingati jasa baik USM dan 
mungkin mula menanam cita-cita 
untuk menjadi salah seorang warga 
USM. 

“Setiap projek yang hendak 
dijalankan perlu melalui proses 
mengenalpasti isu yang perlu 
diselesaikan sebelum mencari 
penyelesaian. Kita perlu tahu 
keinginan dan keperluan yang 
mereka mahukan, kemudian barulah 
kita menggunakan setiap sumber 
di USM dan beri kepada mereka”, 
katanya lagi. 

Idea keseluruhan yang sedang 
dilakukan ialah dengan mengguna 
kekuatan USM, iaitu bukan 
wang ringgit tetapi pengetahuan, 
kepakaran dan kemahiran yang 
dimiliki. 

Menurut Prof Susie lagi, BJIM 
bukan sahaja melakukan aktiviti 
mengutip wang dan menderma, 
tetapi yang lebih penting lagi, setiap 
yang terlibat perlu bersama-sama 


turun padang dalam setiap projek 
yang dijalankan. 

”Untuk menjadi warga yang 
prihatin, warga yang penyayang 
iaitu sayang negara, sayang USM 
dan sayang masyarakat, kita perlu 
turun padang seiring dengan visi 
dan misi BJIM iaitu menerajui 
kelestarian sosio-ekonomi, budaya, 
pendidikan, kesihatan dan alam 
sekitar ke arah pembangunan dan 
transformasi negara serta untuk 
libat sama dengan industri dan 
masyarakat di kawasan yang 
berbeza untuk mencapai wawasan 
universiti”, akhimya. 

Antara program yang 
dianjurkan ialah USM Prihatin, 
Komuniti Terpinggir (Marginalised 
Community), Pendidikan untuk 
Golongan Terendah (Education for 
Underpriviledged) dan Lifelong 
Service for OKU - USM OKU 
Policy; Inclusive Education 
(PRINCE); School in Hospital; 
Universal Design; SOS OKU 
dan OKU Multi-disciplinary 
Assessment. 



PRIZE GIVING 

cflMOf,Y t 




3 rci RM .0,000 

Hip^iI Mjfl rir i JTwtrii', TH#M-L*n(f Unh 

i — 


1 RM50,000 


KinCMMil^a^p^ m^ nii 0nW 


-■'****' rj^-j 


BANGGA pasukan 5 Men Studio dan The Catalyst bersama replica cek dan 

troti kemenangan mereka yang disampaikan oleh Timbalan Menteri Pendidikan II, 

P. Kamalanathan (baris belakang, empat dari kanan) dan Ketua Pegawai Operasi 
Pembangunan Hartanah Kumpulan UDA, Dato’ Mohamed Marzuki Basir (baris belakang 
tiga dari kanan). 

Inai bukan 

sekadar 

untuk 

hiasan 

perkahwinan 

B erinai adalah satu kemestian 
dalam perkahwinan 

terutamanya bagi kaum Melayu 
dan India. Namun, ia bukan hanya 
terhad untuk majlis perkahwinan 
sahaja. Kini ia menjadi sebahagian 
daripada perhiasan kaum wanita. 

Inai diterima sebagai perhiasan 
wanita kerana perkembangan corak 
inai yang lebih moden kini. Inai kini 
dipakai untuk menghadiri majlis 
seperti makan malam dan juga 
dipakai untuk hiasan harian. 

Penerimaan inai sebagai hiasan 
juga dapat dilihat di Universiti Sains 
Malaysia (USM). Ketika ekspo 
WU S 101: Teras Keusahawanan 
dijalankan, gerai yang menawarkan 
khidmat melukis inai mendapat 
sambutan baik daripada siswa-siswi. 

Shirley Wong Sing Yienh, 
Perumahan, Bangunan dan 
Perancangan 3, menyatakan 
sebahagian besar keuntungan yang 
diraih oleh kumpulannya ketika 
ekspo tersebut adalah daripada 
khidmat melukis inai. 

“Bukan hanya siswi yang 
berminat dengan khidmat yang kami 
sediakan. Siswa juga berminat”, 
tambah Shirley. 

Mohd. Azroy Affendi bin 
Mohd. Jasman, Ilmu pendidikan 
2, menyatakan walaupun dia 
tidak melukis inai, inai membuat 
pemakainya nampak cantik. 
Pelbagai corak boleh dilukis. 

“Asalkan tak menyalahi hukum 
syarak dan tidak timbulkan rasa 
riak, melukis inai tidak menjadi satu 
masalah”, tambah Azroy lagi. 

Melukis inai juga dibincangkan 
oleh ilmuwan Islam kerana ia 
menyerupai tatu dan mencacah 
tatu bagi umat Islam adalah haram. 
Ratna Zuzilianty binti Zulkifli, Sains 
Kemasyarakatan 3, menyatakan dia 
sedia maklum mengenai isu ini. 
Namun, dia tidak pasti sejauh mana 
isu ini telah dibincangkan. 

Muzakarah Jawatankuasa Fatwa 
Majlis Kebangsaan Bagi Hal Ehwal 
Agama Islam Malaysia kali ke-88 
menetapkan bahawa memakai inai 
pada kedua-dua tangan dan kaki 
hukumnya adalah harus. Hukum ini 
hanya terpakai kepada wanita sahaja 
sama ada yang telah berkahwin atau 
belum. 

Namun, ia terhad sehingga ke 
pergelangan tangan dan kaki sahaja. 
Warnanya pula tidak bersifat kekal 
dan coraknya tidak bertentangan 
dengan hukum syarak. Bagi lelaki 
pula ia tidak diharuskan kecuali 
pada sebilangan jari semasa majlis 
perkahwinan dan untuk tujuan 
perubatan. 

Inai adalah sejenis tumbuhan 
herba yang turut digunakan untuk 
tujuan perubatan. Daunnya dapat 
mengeluarkan wama. Selain inai, 
ia tumt dikenali sebagai henna atau 
mehndi. 


Gaya pemakanan tidak seimbang punca obesiti 


M asalah berat badan berlebihan 
menjadi satu isu hangat yang 
kian diperbincangkan di negara kita 
sejak beberapa tahun ini. 

Menumt Pengarah Pusat 
Sejahtera Universiti Sains Malaysia 
(USM), Dr Normala Abdul Wahid, 
cara pemakanan yang tidak 
seimbang menjadi punca utama 
peningkatan kadar obesiti dalam 
kalangan masyarakat. 

“Sifat masyarakat yang mudah 
terperdaya dengan sebarang 
jenis makanan tanpa memikirkan 
kandungan makanan tersebut dapat 
meningkatkan kadar kolesterol 
dalam badan mereka yang 


setemsnya menjadikan mereka 
obese. Pemilihan makanan yang 
kurang sihat temtamanya seperti 
lemak dan makanan manis secara 
berlebihan dapat meningkat peluang 
untuk menjadi obesiti dengan lebih 
cepat”, tambah beliau lagi. 

Normala berkata kemudahan 
restoran dan gerai 24 jam serta 
perkhidmatan penghantaran 

makanan menjadi punca masyarakat 
tidak lagi menghiraukan masa 
makan yang betul dalam kehidupan 
seharian mereka. 

“Gerai dan restoran yang dibuka 
selama 24 jam ini memudahkan 
masyarakat mendapatkan sumber 


makanan setiap masa diperlukan 
walaupun itu bukan waktu yang 
sesuai untuk menjamu selera. Ada 
di antara mereka yang membuat 
kerja hingga lewat malam dan 
makan tanpa mengira waktu. Makan 
ketika membuat kerja tidak salah 
namun, pengambilan makanan yang 
berlemak pada lewat malam mampu 
mengganggu proses pencernaan 
dalam badan dan menyebabkan 
pengumpulan lemak secara 
berlebihan”, tegas Normala. 

Normala berkata, pengambilan 
makanan tanpa kawalan dan dalam 
jumlah yang tidak sesuai dengan 
aktiviti harian seseorang mampu 


memberikan impak negatif terdapat 
diri sendiri. 

“Makanan yang dipilih haruslah 
sesuai mengikut waktu makan 
tertentu. Pengambilan makanan 
tengahari dan makan malam secara 
berlebihan mampu menjejaskan 
kesihatan diri individu tersebut. 
Pemilihan makanan mengikut 
piramid makanan adalah amat 
digalakkan dalam kalangan 
masyarakat agar dapat menjaga 
tubuh badan dengan lebih sihat 
dan sempurna. Kawalan diri dan 
minda adalah amat penting dalam 
pengamalan gaya hidup yang sihat’ ’ 
kata Normala lagi. 


Oleh NURUL KHAIRIAH MOHAMED 
YUSOF 


D ua pasukan yang mewakili Universiti Sains 
Malaysia (USM) berjaya mengungguli 
tempat pertama dan kedua dalam pertandingan 
Structura Design Challenge anjuran UDA 
Holdings Berhad dengan kerjasama Kementerian 
Pelajaran Malaysia yang diadakan di Kuala 
Lumpur, baru-baru ini. 

Kedua-dua pasukan, 5 Men Studio dan The 
Catalyst berjaya menewaskan 26 kumpulan yang 
mewakili institusi pengajian tinggi awam dan 
swasta seluruh negara. Kedua-dua pasukan terdiri 
daripada pelajar Pusat Pengajian Perumahan, 
Bangunan dan Perancangan di USM. 

Pasukan 5 Men Studio yang diwakili oleh 
Lau Kar Choon, Chew Hung Nien, Nicholas Ng 
Jin Szach, Mun Kai Hoang dan Saifuddin Mohd 


Salim memperolehi hadiah wang tunai berjumlah 
RM50 ribu beserta trofi manakala pasukan The 
Catalyst yang diwakili oleh Monica Caroline 
Scenton, Lim Ai Yin, Choo Siew Yg, Chew Kah 
Heng dan Syamira Suib berjaya membawa pulang 
wang tunai berjumlah RM30 ribu dan juga trofi. 

Pertandingan ini memerlukan peserta untuk 
mereka bentuk senibina bangunan kompleks 
membeli belah seluas 8.9 hektar, dikenali sebagai 
Angsana 2 JB Mall dan bakal dibangunkan oleh 
UDA di Skudai, Johor. 

Menurut, wakil The Catalyst, Syamira 
Suib, penganjur menyenaraikan kriteria yang 
diperlukan untuk menyempurnakan projek 
tersebut iaitu rekaan pasak, persembahan 
multimedia dalam bentuk video dengan 
menggunakan perisian AutoCad dan juga konsep 
kelestarian yang perlu dimasukkan dalam rekaan 
mereka. Memandangkan lokasi pusat beli- belah 


tersebut yang di tengah bandar Skudai, rekaan 
tersebut haruslah unik dan mampu menarik 
perhatian orang ramai. 

“Proses rekaan kami memakan masa selama 
tiga bulan sebelum pertandingan pada bulan 
Februari. Sebelum layak ke peringkat akhir, kami 
sudah melalui banyak fasa kritikan dan komen 
daripada pensyarah dan penasihat projek bagi 
memastikan rekaan kami sempuma dan menepati 
kriteria yang dimahukan penganjur. Dalam masa 
yang sama, kami juga perlu seimbangkan masa 
membuat rekaan ini dengan pembelajaran biasa”, 
tambahnya lagi 

Hadiah pada peringkat akhir disampaikan oleh 
Timbalan Menteri Pendidikan II, P.Kamalanathan 
dan Ketua Pegawai Operasi Pembangunan 
Hartanah Kumpulan UDA, Dato’ Mohamed 
Marzuki Basir pada 25 Febmari 2015, bam-bam 
ini. 


Rekaan USM ungguli 
Structura Design Challenge 

PHS 

rapatkan 

ikatan 

dengan 

warga 

USM 


Hayati kesan selepas banjir melalui potret 


; 



Gambaran Kelantan selepas air surut 
dipotretkan oleh jurutoto Mohd Radzi 
Abdul Kadirdan NasirAli dipamerkan 
oleh Muzium dan Galeri Tuanku 
Fauziah. Pameran ‘Selepas Banjir’ 
berlangsung 11 Februari hingga 7 Mac 
2015 yang memberi tokus kepada nilai 
kemanusiaan. 


P ameran ‘Selepas Banjir’ 

pamer 150 potret gambaran 
penderitaan rakyat Kelantan selepas 
dilanda banjir besar Disember lalu. 
Pameran berlangsung 11 Februari 
hingga 7 Mac 2015 di Muzium dan 
Galeri Tuanku Fauziah (MGTF). 

Menurut Pengarah MGTF, 

Zolkurnian Hassan, pameran 

dijalankan untuk mengingati 
peristiwa yang memberi kesan yang 
besar khususnya kepada rakyat 
Kelantan yang kehilangan nyawa, 
harta benda dan gangguan emosi. 


“Kesedaran masyarakat sangat 
penting untuk pastikan pengurusan 
selepas banjir diatur dengan baik 
tanpa mengira kaum, agama 
mahupun fahaman politik”, katanya 
Kurator MGTF, Afzanizam 
Mohd Ali berkata idea tercetus 
apabila rakannya memperkenalkan 
dua orang jurufoto amatur yang 
memotret gambaran beberapa 
kawasan teruk dilanda banjir di 
sekitar Kelantan sejurus air banjir 
surut. 

“MGTF memilih potret karya 


jurufoto Mohd Radzi Abdul Kadir 
dan Nasir Ali kerana mempunyai 
nilai artistik yang perlu dikongsi 
bersama masyarakat untuk melihat 
ketabahan mangsa banjir”, jelasnya. 

“Potret-potret ini dirakam 
ketika bantuan masih sukar 
disalurkan jelas menunjukkan 
kesan psikologi terhadap perasaan 
mangsa yang redha, pasrah dan 
insaf. Segelintir mangsa dirakam 
masih dapat mengukir senyuman 
mahupun sedang dilanda musibah”, 
tambahnya. 


MGTF memilih potret karya 
jurutoto Mohd Radzi Abdul 
Kadirdan NasirAli kerana 
mempunyai nilai artistik 
yang perlu dikongsi bersama 
masyarakat untuk melihat 
ketabahan mangsa banjir 


Rebutlah peluang jadi penulis 


Oleh YICTORIA SOFIA 


S yarikat penerbitan buku urban 
Lejen Press memberi peluang 
kepada siswa-siswi universiti untuk 
menghantar karya mereka untuk 
diterbit. 

Menurut wakil Lejen Press, 
Shahrizat Ahmad, siswa-siswi 
boleh menghantar tiga bab pertama 
yang mengandungi 3,000 hingga 
4,000 patah perkataan tanpa 
mengira genre kepada syarikat 
tersebut. 

“Kami menerima pelbagai 
genre, walau bagaimanapun bahasa 
yang digunakan haruslah tidak 
skema atau kaku. Maknanya, urban 


dan santai”, katanya. 

Karya yang dihantar mestilah 
asli dan berani serta tidak ditiru 
daripada mana-mana pihak. 

Tambahnya lagi, sekiranya hasil 
karya tersebut diterima oleh Lejen 
Press, penulis akan menikmati 
bayaran royalti dan program 
jelajah buku. Walau bagaimanapun, 
bayaran royalti adalah berdasarkan 
perjanjian penulis dan Lejen Press. 

Hasil karya yang dihantar oleh 
siswa-siswi akan dinilai oleh 11 
ahli panel yang terdiri daripada 
penulis, pembaca tegar dan staff 
Lejen Press. 

“Panel penilai akan memberi 
komen daripada segi tatabahasa, 


pengolahan cerita dan kesalahaan 
ejaan”, jelasnya lagi. 

Lejen Press juga menerima 
jumlah hasil karya yang 

menggalakkan daripada pembaca 
belia. 

“Kebanyakan hasil karya 

yang kami terima adalah daripada 

pembaca yang berada dalam 

lingkungan umur 20 hingga 30 
tahun,” katanya. 

Merujuk kepada aktiviti 
Pameran Buku bersempena Hari 
Bersama Pelanggan PHS, sambutan 
daripada siswa-siswi USM terhadap 
penjualan buku-buku Lejen Press 
sentiasa menggalakkan. 

“Kalau ikut rekod sebelum 


ini, sambutan di USM memang 
sangat mengalakan dan tidak 
pernah mengecewakan. Maknanya, 
permintaan terhadap buku-buku 
Lejen Press sentiasa ada”, kata 
Shahrizat. 

Lejen Press ialah salah sebuah 
daripada penerbit buku yang 
telah dijemput oleh Perpustakaan 
Hamzah Sendut bersempena 
Hari Bersama Pelanggan. Bagi 
siswa-siswi yang berminat untuk 
menghantar hasil karya ke Lejen 
Press, karya tersebut harus dihantar 
kepada manuskrip@lejenpress. 
com. 


M inggu Bersama Pelanggan telah 
memberi peluang kepada PHS 
untuk merapatkan hubungan dengan 
warga Universiti Sains Malaysia 
(USM). 

Program tersebut bukan sahaja 
telah menyediakan aktiviti untuk 
siswa-siswi USM, malah pensyarah 
juga boleh mendapatkan manfaat 
daripada program ini. 

Ahli Jawatankuasa Minggu 
Bersama Pelanggan PHS, Mohd Kamal 
Mohd Napiah berkata beberapa seminar 
telah dirancang untuk pensyarah dan 
pelajar pascasiswah selama 3 hari. 
Antara penceramah yang dijemput 
ialah Dr Othman Talib, Profesor Abdul 
Karim Alias dan Deirdre Dunne yang 
berfokuskan kepada penyelidikan 
seperti cara-cara untuk menulis tesis. 

“Kami telah menjemput 
penceramah-penceramah dari dalam 
dan luar universiti. Kebanyakan 
penceramah tersebut terdiri daripada 
pensyarah dan ahli penyelidik”, 
katanya. 

Selain itu, PHS telah mengambil 
inisiatif untuk merapatkan hubungan 
dengan warga USM dengan 
menyediakan gerai sekretariat PHS 
agar mereka boleh bertanyakan soalan 
mengenai PHS kepada sekretariat 
tersebut. 

Di samping itu, PHS juga berminat 
untuk mengetahui tahap kepuasan 
warga USM terhadap perkhidmatan 
yang disediakan oleh PHS melalui 
pengedaran borang soal selidik kepada 
warga USM. 

“Pada tahun lepas, kami juga telah 
mengedarkan borang soal selidik 
kepada pelanggan dan kami telah 
mendapat maklum balas yang agak 
bagus. Tahap kepuasan warga USM 
terhadap perkhidmatan PHS masih lagi 
pada tahap yang memuaskan”, kata 
Kamal. 

Tambahnya lagi, tahun ini ialah 
tahun kedua Minggu Bersama 
Pelanggan diadakan secara besar- 
besaran kerana ingin mendekati semua 
pelanggan PHS. 

Minggu Bersama Pelanggan 
diadakan pada 2 sehingga 6 Mac di 
sekitar kawasan PHS. Aktiviti lain 
termasuklah Pameran Buku dan 
Pameran ICT, Movie Under the Stars 
dan quiz dan cabutan bertuah. 



Kami telah menjemput 
penceramah-penceramah 
dari dalam dan luar universiti. 
Kebanyakan penceramah 
tersebut terdiri daripada 
pensyarah dan ahli penyelidik. 

PASANGAN pengantin 
sedang menjalankan 
adat istiadat perkahwinan 
tradisonal masyarakat 
Chetti. 

Gambar oleh T. 
Sithambharam Pillay@ 
Jeeva. 


Uniknya Peranakan 


K omuniti peranakan Cina 

iaitu Baba Nyonya dikenali 
ramai kerana budaya, 
amalan dan adat yang unik dan 
menarik. Hal ini berbeza dengan 
komuniti Chetti. Golongan ini 
masih tidak dikenali ramai serta 
membangkitkan persoalan siapakah 
mereka walaupun mereka telah 
menjejaki Tanah Melayu sebelum 
kedatangan Parameswara pada 
1401 atas urusan perdagangan. 

Hasil perkahwinan campur 
antara pedagang India yang 
beragama Hindu dengan 
masyarakat tempatan telah 
melahirkan sebuah komuniti digelar 
sebagai peranakan India atau lebih 
dikenali sebagai masyarakat Chetti. 
Kini satu-satunya Kampung Chetti 
di Malaysia masih wujud di Kuala 
Berang, Melaka. Mungkin ramai 
keliru dengan perkataan Chetti 
dan Chettiyar kerana sebutannya 
hampir sama. Namun, masyarakat 
Chetti dan golongan Chettiyar tidak 
mempunyai sebarang pertalian. 
Mengikut strata sosial penganut 
Hindu, Chettiyar menduduki 
peringkat tertinggi selepas Brahmin 
dan libat dalam urusan memberi 
bantuan kewangan kepada 
pedagang. Strata sosial dibahagikan 
berdasarkan pekerjaan, kekayaan 
dan kuasa. Chetti pula perkataan 
bahasa tamil yang ditujukan kepada 
pedagang. 

Pada kurun ke-2 pedagang 
India Selatan mula berulang- 
alik dari Kanchipuram atau 
kawasan sekitamya ke Melaka 
bagi tujuan perdagangan. Pada 
ketika itu, Melaka termasyur 
sebagai pusat perdagangan dan 
menjadi tumpuan pedagang dari 
India Selatan. Mereka hanya 
menggunakan kapal asap, arang, 
atau angin dan bergantung 
kepada pembahan monsun bagi 
menemskan perjalanan. Keadaan 
ini memerlukan tempat untuk 
berteduh selama enam hingga 
lapan bulan sekiranya bersinggah 
ke Tanah Melayu. Pemerintahan 
Melaka telah menyediakan sebuah 
penempatan bagi pedagang India 
bagi memudahkan ums niaga 
mereka yang dikenali sebagai 
Kampung Keling. 

Bagi pengetahuan orang ramai, 
Jalan Hang Jebat, Melaka yang 
menjadi tumpuan para pelancong, 
dahulunya tersohor sebagai 
Kampung Keling. Penempatan 
mereka dinamakan sebagai 
Kampung Keling sempena nama 
kampung asal mereka iaitu, Kaling 
Gappatinam. Perkataan Kaling 
Gappatinam disingkatkan sebagai 
Keling mengikut kesesuaian 
sebutan orang tempatan. 

Pada tahun 1511, Kerajaan 
Melayu Melaka jatuh ke tangan 
Portugis. Semasa pemerintahan 
Portugis masyarakat Chetti 
diberikan tanggungjawab untuk 
mengetuai beberapa golongan 
pedagang termasuk pedagang 
India muslim. Setemsnya, kumn 
ke-16 menandakan titik hitam 
dalam kehidupan masyarakat 
Chetti kerana Belanda mula 
memberi peluang kepada pedagang 
dari Arab dan China. Tindakan 
Belanda mengenakan banyak 
sekatan menyusahkan para 
pedagang. Masyarakat Chetti tumt 
diketepikan serta hilang peluang 
perdagangan. Akibatnya mereka 


mula tumpukan perhatian kepada 
pertanian. 

Rentetan itu, masyarakat Chetti 
berpindah dari Kampung Keling ke 
Gajah Berang dan mula bercucuk 
tanam serta melakukan segala 
aktiviti yang diketahui demi mata 
pencarian. Menumt masyarakat 
Chetti, perkataan Kanchipuram 
telah bertukar menjadi Gajah 
Berang akibat kesukaran menyebut 
perkataan tersebut. 

Peralihan kuasa ke tangan 
British sekitar kumn ke-17 dan 
1 8 memberi peluang kepada 
masyarakat Chetti untuk memenuhi 
keperluan tenaga bumh di bawah 
pentadbiran British. Masyarakat 
Chetti yang cerdik dan boleh 
berbahasa Inggeris digalakkan 
untuk berhijrah ke Singapura. 

Tanpa sebarang bantahan, 
sekelompok masyarakat Chitti rela 
berhijrah kerana dilantik sebagai 
kakitangan awam sekaligus dapat 
menikmati corak kehidupan dan 
taraf kehidupan yang tinggi. 
Kebanyakan daripada mereka 
dilantik sebagai kerani, cikgu 
sementara dan juga pekerja pejabat 
peguam. Hasilnya, sebahagian 
komuniti Chetti menjadi rakyat 
Singapura. 

Kemusnahan akibat bencana 
dan kemiskinan yang melanda 
negara asal pada ketika itu telah 
mendorong masyarakat ini untuk 
tems menetap di Kota Melaka. 
Lagipun, komuniti Chetti ini hanya 
mahir dalam umsan perdagangan 
dan tidak mempunyai banyak 
pilihan selain menetap di Kota 
Melaka dan mengahwini orang 
tempatan. 

Perkahwinan campur antara 
pedagang India dengan orang 
tempatan seperti Melayu dan Cina 
telah mencetuskan proses asimilasi 


dimana masyarakat minoriti ini 
telah meresapkan budaya tempatan 
dalam kehidupan seharian mereka. 
Faktor asimilasi juga menjadi 
pendukung kebudayaan yang 
mempamerkan sedikit kelainan 
berbanding kaum India asli yang 
bermastautin di Tanah Melayu 
sejak kedatangan British. 

Ternyata penganut setia agama 
Hindu yang mengenakan baju 
kebaya bagi upacara keagamaan 
dan fasih bertutur dalam bahasa 
Melayu telah mencerminkan 
asimilasi budaya yang diamalkan 
oleh kaum Chetti. Secara 
praktisnya, komuniti Chetti 
menggunakan bahasa Melayu 
sebagai bahasa ibunda kerana 
diasuh oleh ibu mereka yang 
berbangsa Melayu atau Cina. 
Bahasa Melayu kekal menjadi 
bahasa ibunda komuniti Chetti 
sehingga hari ini kerana terikat 
dengan sejarah masa lampau. 
Sedemikian itu, peranan bahasa 
Melayu sebagai bahasa perantaraan 
pada zaman pemerintahan 
Kesultanan Melayu Melaka 
telah menyebabkan perempuan 
Cina yang mengahwini orang 
Chetti turut menggunakan bahasa 
Melayu sebagai bahasa utama 
dan bukannya bahasa Cina untuk 
berinteraksi dengan anak-anak 
mereka. Namun, sehingga hari ini 
komuniti Chetti masih mengalami 
kesukaran untuk mempelajari 
bahasa Tamil walaupun inisiatif 
untuk meningkatkan kemahiran 
bertutur dalam bahasa Tamil telah 
diusahakan melalui kelas tambahan 
pada waktu petang. 

Komuniti Chetti yang kini 
menetap di Gajah Berang, 

Melaka merupakan satu-satunya 
komuniti peranakan India yang 
bertapak di Malaysia sejak zaman 


pemerintahan Kesultanan Melayu 
Melaka di Tanah Melayu serta 
diwartakan sebagai Kampung 
Warisan dibawah Kerajaan negeri 
Melaka. 

PERKAHWINAN CHETTI 

P erkahwinan komuniti Chetti 
hampir sama dengan adat 
perkahwinan kaum India. Namun 
begitu, terdapat beberapa adat 
yang menyerlahkan keunikan 
budaya Chetti. Mengikut adat 
‘masuk India’, seorang lelaki 
yang bukan berasal daripada 
komuniti Chetti akan diterima 
sebagai Chetti apabila mengahwini 
perempuan komuniti berkenaan. 
Begitu juga perempuan etnik 
lain yang ingin berkahwin lelaki 
Chetti harus memilih nama Hindu 
mereka terlebih dahulu sebelum 
melaksanakan perkahwinan. 
Selepas perkahwinan mereka 
menggunakan nama Hindu mereka. 

Seterusnya, tradisi main 
congkak setelah melaksanakan 
upacara perkahwinan juga 
antara elemen yang unik 
dalam perkahwinan Chetti. 

Tradisi ini melibatkan keluarga 
pengantin perempuan dan lelaki 
bagi mengeratkan hubungan 
silaturahim. Pihak yang kalah akan 
disuapkan buah pisang. Congkak 
menjadi popular ketika zaman 
pemerintahan Kesultanan Melayu 
Melaka setelah dibawa masuk 
oleh saudagar Arab yang datang 
atas urusan perdagangan. Hal ini 
jelas menunjukkan proses resapan 
budaya Arab ke dalam masyarakat 
Melayu akhirnya dipindahkan 
kepada masyarakat Chetti. 

Mereka turut melaksanakan 
upacara mandi-manda pada 
keesokan hari selepas hari 
perkahwinan dimana kedua-dua 


India 


pengantin akan dimandikan oleh 
ahli keluarga. Seluruh komuniti 
Kampung Chetti juga akan terlibat 
dalam upacara ini bagi meraikan 
pengantin perempuan dan lelaki. 

Selain pengaruh budaya India 
dan Melayu, komuniti Chetti juga 
telah meresapkan budaya Baba 
Nyonya. Pengaruh Baba Nyonya 
dapat dilihat terutamanya dari segi 
pakaian tradisi komuniti Chetti 
iaitu, pakaian sarung dan juga 
kebaya. Walaubagaimanapun, 
aspek pakaian tradisi Baba Nyonya 
pada asalnya memperlihat pengaruh 
budaya Melayu. 

PANTANG LARANG 

D ari segi kehidupan harian 
kaum Chetti, tidak wujud 
perbezaan ketara dengan kaum 
lain seperti Melayu, Baba Nyonya 
dan Portugis. Namun, kaum ini 
amat mementingkan kebudayaan, 
pantang larang, adat resam 
dan kesenian mereka. Menurut 
Setiausaha Persatuan Kebajikan dan 
Kebudayaan Kaum Chetti Melaka, 
Mohana Pillai, kaum Chetti Melaka 
adalah penduduk warisan kaum 
Chetti yang menjadi pelapis kepada 
generasi muda. 

“Perkara yang kita tumpukan 
di sini adalah asal-usul kita. 
Walaupun kebanyakan kita tidak 
boleh berbahasa Tamil, kita masih 
pentingkan keagamaan dan pantang 
larang”, jelas Mohana. 

Pantang larang tidak hanya 
bermaksud tidak melakukan 
perbuatan yang terhalang. Ia 
mempunyai maksud tertentu yang 
dapat mengelakkan berlakunya 
perkara yang tidak elok. Setiap 
pantang-larang yang wujud ada 
logiknya sekiranya dihkirkan 
dengan lebih mendalam. 

Sebagai contoh, pantang larang 

yang diamalkan kaum Chetti amat 
menitikberakan kesopanan dan 
kesusilaan. Hal ini jelas kelihatan 
apabila pantang larang turun- 
temurun mereka memerlukan 
seseorang tunduk dan meminta izin 
tumpang lalu daripada orang tua 
apabila hendak keluar. 

Anak dara pula tidak 
dibenarkan keluar rumah kecuali 
apabila ditemani orang tua atau 
bapa. Mereka perlu berada di bilik 
atau dapur apabila tetamu datang. 
Sekiranya ingin menghidangkan 
minuman atau makanan kepada 
tetamu, mereka memerlukan 
izin ibu untuk masuk dan perlu 
meninggalkan ruang tamu selepas 
itu. Maka, anak gadis jarang dilihat 
di ruang tetamu atau di luar rumah. 

Apabila orang dewasa tengah 
berbual, golongan muda tidak 
dibenarkan duduk bersama-sama 
dan mendengar perbualan tersebut. 
Di samping itu, orang luar tidak 
dibenarkan masuk ke dalam rumah 
tanpa izin. Biasanya, tetamu akan 
duduk di serambi yang diperbuat 
daripada batu di halaman rumah. 

Terdapat juga pantang-larang 
yang harus diikuti apabila terdapat 
kelahiran atau kematian di rumah 
kaum Chetti. Apabila terdapat 
kelahiran, rumah tersebut akan 
dianggap “kotor”. Bayi yang baru 
lahir tidak boleh dimasukkan 
ke dalam buaian pada 1 6 hari 
pertama. Ibu dan bayi hendaklah 
melalui upacara “Puniathanam” 
untuk membersihkan diri mereka. 
Selepas rumah direnjis dengan “air 
tanum” iaitu air yang dijampi untuk 
membersihkan rumah, bayi tersebut 
akan dicukur rambutnya. Kepala 
bayi kemudiannya disapu dengan 
serbuk cendana yang dicampur air 
untuk menyejukkan kepalanya. 
Selepas itu, adik-beradik lelaki 
sebelah ibu akan mengangkat bayi 
tersebut ke dalam buaian. 

Terdapat juga pantang 
larang yang hampir sama seperti 
masyarakat Melayu yang menjadi 
amalan kaum Chetti ini. Antaranya 
ialah gadis dilarang menyanyi 
ketika memasak atau kelak akan 
kahwin dengan lelaki tua. Anak 
dara tidak boleh duduk di muka 
pintu atau kelak sukar mendapat 
jodoh. Dilarang mengetuk kuali 
ketika masak atau akan berat 
rezeki. Jangan meminjam jarum 
atau garam pada waktu malam, ia 
akan mengurangkan rezeki. Hal ini 
disebabkan asimilasi kebudayaan 
Melayu yang telah diserap oleh 
kaum pedagang ini apabila tiba di 
Melaka pada kurun ke-14. 

Hanya terdapat seramai 150 
hingga 200 Peranakan India yang 
tinggal di perkampungan Chetti 
di Gajah Berang, Melaka. Mereka 
penganut agama Hindu, tidak 
tahu berbahasa Tamil tetapi fasih 
berbahasa Melayu. Jelas sekali, 
keunikan sejarah, budaya, adat 
dan pantang-larang kaum ini harus 
terus dipelihara. Namun, kaum 
ini sedang menghadapi cabaran 
dalaman dan luaran yang boleh 
menggugat pengekalan warisan 
mereka. Cabaran dalaman yang 
dihadapi adalah penghijrahan 
penduduk ke kawasan bandar 
seperti Kuala Lumpur dan 
perkahwinan campur. Cabaran 
luaran pula adalah pembangunan 
yang sedang dijalankan di Lot 93. 


Seni masyarakat Chetti Melaka 


C hetti memiliki keunikan dan keistimewaan 
yang tersendiri dalam penghasilan 
kraftangan seperti etnik lain yang terdapat di 
negara kita. Hasil kraftangan ini bergantung 
sepenuhnya kepada pengukir atau pembuat 
kraftangan tersebut. 

Menurut Suppiah Pillay Kandasamy 
Pillay, yang dalam lingkungan berusia 50-an, 
sudah 10 tahun dia menghasilkan kraftangan 
masyarakat Chetti. Antara kraftangan yang 
menarik minat orang ramai adalah topi,kasut 
manik dan ukiran kayu. 

“Topi adalah sejenis kelengkapan yang 
harus digunakan pada majlis tertentu seperti 
perkahwinan. Topi ini dipakai oleh pengantin 
lelaki. Bentuk topi tidak jauh beza dari bentuk 
songkok Melayu. Hal ini jelas menunjukkan 
asimilasi budaya kaum Melayu dalam kalangan 
masyarakat Chetti. Namun, perkara yang 
membezakan topi dan songkok adalah topi 
diperbuat dari kain sarung atau batik yang 


terpilih dan ia mempunyai satu bahagian kecil 
berbentuk segi tiga di hadapannya”, kata 
Suppiah. 

Selain itu, kasut juga turut diberi 
perhatian oleh golongan wanita Chetti, sama 
seperti golongan Nyonya. Kasut manik 
dihasilkan mengikut kehendak si pemakai. 
Manik disulam indah dan mengikut gaya 
yang diminati. Pembuatan kasut manik ini 
mengambil masa beberapa minggu mahupun 
bulan, bergantung kepada reka bentuk kasut 
berkenaan. Pembuatan kasut manik ini diberi 
perhatian yang khusus kerana dipercayai dapat 
menggambarkan status si pemakai. 

“Segala bentuk ukiran kayu yang dibuat 
adalah mengikut kreativiti dan kemahiran 
saya sendiri. Minat yang mendalam dan 
kesabaran adalah penting dalam penghasilan 
ukiran ini. Ukiran kereta lembu, rupa manusia, 
dan binatang adalah ukiran yang kerap yang 
buat. Pengukiran ini mengambil masa yang 


agar lama kerana tidak boleh dilakukan 
secara bergesa-gesa. Kekurangan peralatan 
dan bahan keperluan juga melambatkan lagi 
proses menyiapkan ukiran berkenaan”, tambah 
Suppiah. 

Walaupun memiliki keunikan yang 
tersendiri namun Suppiah kecewa kerana 
sehingga kini hanya beliau sahaja harapan 
masyarakat Chetti untuk menghasilkan 
sebarang kraftangan sama ada untuk perayaan 
mahupun persembahan. Hal ini kerana sifat 
golongan muda yang tidak mengerti nilai dan 
kepentingan seni ini kepada masyarakat Chetti. 

Menurut Suppiah lagi, golongan muda 
tidak mempunyai kesabaran dan keinginan 
untuk mempelajari seni kraftangan tersebut. 
Beliau berharap agar generasi muda dapat 
menanam semangat untuk mempelajari seni 
ini supaya beliau tidak menjadi orang terakhir 
mewarisinya. Kraftangan ini adalah identiti 
masyrakat Chetti Melaka. 



MENARIK...kraftangan Chetti berbentuk rupa manusia yang digantung di luar rumah Suppiah Pillay sebagai alat perhiasan halaman rumah tersebut. 


Cerita si pelindung budaya Chetti 


K ewujudan satu-satunya Kampung Chetti di 
Malaysia menjadi kebanggaan bukan sahaja 
bagi kaumnya tapi juga masyarakat tempatan 
kerana kewujudannya secara tidak langsung dapat 
memelihara keunikan budaya Chetti itu sendiri. 
Namun demikian, keistimewaan ini tidak banyak 
membantu menyelesaikan kerisauan penduduk 
Kampung Chetti. Bukan hanya isu pembinaan 
di Lot 93, tetapi mereka juga risau tentang 
penghijrahan generasi muda ke bandar serta 
perkahwinan campur yang menyebabkan populasi 
Chetti semakin mengecil. 

Pengekalan sesuatu budaya memerlukan 
kegigihan dan kerj asama daripada kaum itu sendiri. 
T. Sithambharam Pillay atau lebih dikenali sebagai 
Jeeva, generasi muda dalam Kampung Chetti yang 
berumur 29 tahun menyatakan kebimbangannya 
yang sama apabila ditanya tentang kekangan yang 
dialami oleh kaum tersebut. Beliau menekankan 
kepentingan wujudnya Kampung Chetti sebagai 
salah satu sebab utama pengekalkan budaya 
Chetti. 

“Salah satu sebab budaya Chetti masih wujud 
adalah disebabkan kewujudan Kampung Chetti. 
Jika orang Chetti tinggal berselerak seperti ada 
di Kuala Lumpur dan ada di Johor, maka kita 
tidak mampu untuk menjalankan apa-apa kerana 
kita bukan tinggal dalam satu kampung. Contoh 
Punggal, lembu perarakan kampung yang baru- 
baru ini diadakan. Jika kita tiada kampung sendiri, 
kita tidak akan ambil lembu itu pusing taman 
orang lain kerana ia tidak masuk akal”, kata Jeeva. 

Usaha Jeeva memelihara budaya kaum Chetti 
direalisasi menerusi perkahwinan beliau sendiri 
yang berlangsung pada November 2014 mengikut 
tradisi kaum Chetti. 

“Tentang amalan perkahwinan tradisi chetti, 


saya berasa ini adalah satu peluang untuk membuka 
mata pihak awam. Ini bukan acara perkahwinan 
saya sahaja, tetapi melibatkan seluruh penduduk 
di Kampung Chetti, orang awam dan media. Pada 
hari tersebut, terdapat 650 hingga 700 orang yang 
menghadiri majlis perkahwinan saya. Seandainya 
usaha untuk memperkenalkan budaya kaum Chetti 
melalui perkahwinan saya ini dapat difahami 
oleh 5% hadirin, maka tujuan berlangsungnya 
perkahwinan tradisi Chetti saya telah tercapai”, 
jelasnya. 

Kini jarang ada generasi muda yang 
melangsungkan perkahwinan mengikut penuh 
cara tradisi kaum sendiri. Namun bagi Jeeva, 
kegigihannya melindung budaya kaum sendiri 
jelas dilihat apabila ditanya sebab berbuat 
demikian. 

“Jika saya tak buat (secara tradisi), kamu pun 
tak buat, siapa lagi akan buatnya? Hanya orang 
Chetti Melaka sendiri yang akan buat,” katanya. 

Menurut Jeeva, kos menjalankan perkahwinan 
secara tradisional memang tinggi sehingga 
mencecah sepuluh ribu ringgit Malaysia. Hal ini 
kerana kebanyakan alatan dan baju perkahwinan 
perlu ditempah dari India. Walau bagaimanapun, 
persoalan kewangan bukan halangan kepada 
beliau untuk meneruskan majlis perkahwinan 
tradisi. Hal ini kerana tujuan utama Jeeva adalah 
untuk memperkenalkan budaya Chetti kepada 
masyarakat awam. 


T. Sithambharam Pillay, atau 
dikenali sebagai Jeeva. 


Suppiah Pillay Kandasamy Pillay 

Komuniti 
Chetti tetap 
optimis 

K eunikan yang dimiliki kaum 
Chetti adalah khazanah yang 
sangat berharga. Namun, jika 
khazanah ini tidak dipelihara, ia akan 
terus pupus. Projek pembangunan di 
Lot 93 mampu mendatangkan kesan 
buruk terhadap khazanah kaum 
Chetti ini. Walau bagaimanapun, 
kaum ini tetap bersikap optimis. 

Setiausaha Persatuan Kebajikan 
dan Kebudayaan Kaum Chetti, 
Mohan K. Pillay menyatakan 
pembangunan yang dijalankan 
ini tidak boleh dilihat dari aspek 
keburukannya sahaja. Setiap 
perancangan yang dijalankan 
pasti mempunyai kebaikan dan 
keburukan. 

“Pembangunan ini juga akan 
membuka peluang pekerjaan kepada 
masyarakat Chetti yang tinggal 
bersebelahan dengan tapak projek 
di Lot 93 ini”, kata Mohan. 

Selain itu, Mohan turut 
menyatakan pembinaan ini 
juga berkemungkinan akan 
memperkenalkan perkampungan 
Chetti kepada masyarakat luar. Ia 
akan menjadikan Kampung Chetti 
sebagai tarikan utama pelancong. 

Apabila Kampung Chetti 
menjadi tarikan pelancong, kegiatan 
ekonomi masyarakat Chetti juga 
akan terus meningkat. Mohan turut 
menambah bahawa perancangan 
untuk membuka perniagaan 
makanan komuniti Chetti mungkin 
akan menjadi realiti apabila 
Kampung Chetti lebih terkenal. 

Tambahan lagi, pembangunan 
ini akan meningkatkan lagi nilai 
hartanah di sekitar kawasan ini. Nilai 
hartanah akan meningkat apabila 
sesuatu kawasan menjadi tumpuan. 
Hotel yang dibina berkemungkinan 
akan membantu menarik pelancong. 
Hal ini juga merupakan satu faedah 
yang bakal diperoleh oleh kaum 
Chetti. Memiliki nilai hartanah yang 
tinggi menjadi satu jaminan kepada 
mereka. 

Walaupun memiliki jaminan 
kehidupan yang lebih baik, 
khazanah kaum Chetti mungkin 
akan hilang jika anak mudanya 
tidak kenal adat budaya sendiri. 
Oleh itu, menjadi harapan kaum 
Chetti untuk memiliki taman asuhan 
kanak-kanak Chetti. Taman ini 
akan mengajar cara hidup, pantang 
larang dan adat kaum Chetti. 
Pembinaan taman asuhan sebegini 
akan memastikan adat budaya kaum 
Chetti terus lestari. 


Walaupun memiliki jaminan 
kehidupan yang lebih baik, 
khazanah kaum Chetti mungkin 
akan hilang jika anak mudanya 
tidak kenal adat budaya sendiri. 




Antara pembangunan dan warisan 


K ampung Chetti, Gajah Berang, Melaka 
terletak di tanah Lot 94, 95 dan 96. Di 
tengah-tengah perkampungan itu terletak Lot 
93 yang telah dirancang pembinaan dua blok 
kondominium 22 tingkat, hotel 12 tingkat 
dan tempat letak kereta 6 tingkat. Projek ini 
sudah diluluskan oleh Kerajaan Negeri Melaka 
dan ia menyebabkan penduduk Kampung 
Chetti bimbang jika pembangunan ini boleh 
melenyapkan kampung warisan mereka secara 
perlahan-lahan. 

Penduduk Kampung Chetti membantah 
projek pembinaan ini kerana ia sangat hampir 
dengan Kuil Muthu Mariamman yang dianggap 
sebagai tempat suci mereka. Ia tidak sepatutnya 
berlaku kerana jarak antara tapak pembinaan 
dengan kuil kurang dari 1 00 meter. 

Pembinaan ini bakal mengubah segala- 
galanya 

Menurut ketua komuniti yang menentang 
pembinaan tersebut, T. Sithambharam Pillay 
atau lebih dikenali sebagai Jeeva, sebagai 
generasi muda kaum Chetti, beliau mahu terus 
mempertahankan kampung nenek moyangnya. 
Pemuda itu sedar bahawa sekiranya mereka 


menghentikan perjuangan dan tuntutan, kampung 
warisan tersebut akan mula lenyap secara 
perlahan-lahan. 

“Pembinaan ini diibaratkan seperti ‘bom 
masa’ untuk kampung kami dan warisan kampung 
ini akan hilang bila-bila masa sahaja”, katanya 
dengan penuh rasa kesal. 

Menurut Jeeva lagi, antara masalah yang 
dihadapi oleh penduduk Kampung Chetti sejak 
pembinaan tersebut dijalankan ialah masalah 
banjir yang semakin meruncing dan ia akan 
berlaku sebanyak empat kali dalam masa setahun. 

“Kami tidak pernah mengalami masalah 
banjir yang sebegini teruk dan pembinaan di Lot 
93 telah mengakibatkan masalah banjir semakin 
teruk di kampung kami”, ujar beliau lagi. 

Selain masalah banjir, masalah sosial juga 
turut dikhuatiri oleh penduduk Kampung Chetti. 
Hal ini demikian kerana pekerja-pekerja di 
tapak pembinaan tersebut “keluar-masuk” dari 
kampung tersebut dengan sesuka hati. 

“Baru-baru ini salah seorang daripada mereka 
mabuk dan membuat kacau di kampung. Perkara 
ini telah menimbulkan kerisauan dalam kalangan 
penduduk kampung ini, terutama yang berkaitan 


dengan keselamatan”, tambah Jeeva lagi. 

Jeeva turut percaya bahawa pembangunan 
moden di sekeliling akan bertambah satu demi 
satu. Pembangunan Lot 93 hanya satu permulaan. 

Menurut seorang lagi penduduk Kampung 
Chetti, Mohan Pillay, beliau berpendapat bahawa 
memang tidak dapat diterima akal jika sesiapa 
mengatakan projek itu tidak akan menjejaskan 
Kampung Chetti. 

Mohan Pillay ialah anak jati Kampung 
Chetti yang sudah menetap di sini selama enam 
keturunan. 

“Ini adalah kampung kami, tanah milik nenek- 
moyang kami. Sepatutnya kerajaan tempatan 
memelihara dan melindungi tapak warisan 
ini”, kata setiausaha Persatuan Kebajikan dan 
Kebudayaan Kaum Chetti Melaka itu lagi. 

Apa-apa pun, masyarakat Chetti di Melaka 
amat unik dan keunikan itu harus terus 
dipelihara. Kampung ini perlu terus dilindungi 
daripada menjadi mangsa kerakusan kuasawan 
bertopengkan pembangunan. Hal ini juga 
seharusnya membuka mata banyak pihak supaya 
lebih bertanggungjawab dalam memelihara dan 
memulihara warisan negara. 



[ATAS] Salah seorang penduduk 
Kampung Chetti, Mohan Pillay 
[KANAN] MUZIUM Chetti Melaka, salah 
satu usaha penduduk Kampung Chetti 
memperkenalkan budaya mereka kepada 
masyarakat melalui pameran barangan 
tradisi yang bersejarah. 

Oleh MUHAMMAD FAUZI 
SAMSUDIN 


A pakah yang akan terjadi 

sekiranya anda seorang anti- 
graviti? Pernahkah anda terhkir 
bagaimana anda akan menjalani 
kehidupan apabila lantai yang 
kebiasaannya menjadi tapak 
untuk berjalan kini telah menjadi 
siling dan siling yang dahulunya 
merupakan tempat tergantungnya 
kipas dan lampu telah menjadi 
lantai bagi anda. Sudah semestinya 
situasi ini akan membuat kehidupan 
anda tunggang-langgang. 

Namun begitu, tidak semua 
dunia terbalik atau upside-down 
menimbulkan kekeliruan kerana 
terdapat satu lokasi upside-down 
yang sangat mengagumkan dan 
memukau pandangan sesiapa yang 
mengunjunginya. Upside-Down 
House Melaka merupakan sebuah 
tarikan baharu yang semestinya 
dapat memikat hati pengunjung 
untuk dilawati. 

Upside-Down House Melaka 
adalah sebuah galeri yang sangat 
unik berdasarkan faktor kedudukan 
dan susun atur perabotnya yang 
berada di atas kepala sehingga 
membuatkan galeri tersebut 
seolah-olah sebuah rumah yang 
terbalik. Galeri ini merupakan yang 
pertama di Semenanjung Malaysia. 
Beroperasi sejak 21 November 
2014, galeri yang dilengkapi 
dengan sebuah ruang tamu, dapur, 
bilik utama, bilik kanak-kanak 
dan tandas telah dilawati kira-kira 
1 5 hingga 1 6 ribu pengunjung 
yang mana 50 % daripada 
pengunjungnya terdiri daripada 
golongan telah berkeluarga. 

Menurut Pengurus Upside- 
Down House Melaka, Looi Boon 
Fui, beliau mendapat idea untuk 
membina galeri ini berdasarkan 
fenomena masyarakat pada masa 
kini yang amat gemar mengambil 
gambar. Beliau yang menginginkan 
sesuatu yang lain dari yang 
lain telah membuat keputusan 
untuk membuka sebuah galeri 
berkonsepkan sebuah rumah 
terbalik. 

LOKASI BERGAMBAR YANG 
UNIK 

Kunjungan ke galeri ini tidak 
akan lengkap tanpa mengambil 
gambar sebagai kenangan yang 
boleh diabadikan dan bukti 
pengunjung pemah melawati 
galeri ini. Keunikan galeri ini 
dari segi kedudukan perabotnya 
pasti membuatkan pengunjungnya 
tidak akan puas untuk bergambar. 
Pelbagai aksi boleh dilakukan dan 
apabila gambar diputarkan kepada 
180 darjah hasilnya sungguh 
menarik. Bayaran masuk adalah 
berpatutan iaitu RM15 untuk 
dewasa, RM10 untuk kanak-kanak 
dan warga emas serta potongan 
harga 50% untuk Orang Kurang 
Upaya (OKU). 

Pengunjung tidak perlu khuatir 
mengenai cara untuk mengambil 
gambar kerana terdapat contoh 
gambar yang ditampalkan pada 
dinding sebagai panduan kepada 
pengunjung. Bahkan pengunjung 
tumt boleh mendapatkan bantuan 
daripada kakitangan yang sentiasa 
berada di dalam galeri untuk 
mengambil gambar kerana setiap 
kakitangan galeri ini telah diajar 



Gambar asal (kiri) dan 
gambar selepas diputarkan 
180 darjah (kanan) 
mewujudkan ilusi bahawa 
pengunjung terapung 
dekat dengan siling rumah 
Upside-Down House di 
Melaka. 



Kakitangan Upside-Down House Melaka 
menunjukkan contoh aksi yang boleh 
dilakukan oleh pengunjung. 


<JBqUIR§ p[B>[ IS, 

teknik asas mengambil gambar oleh 
pemilik galeri. 

Menumt seorang pengunjung, 
Yap Meng Wei, kunjungan ke 
Upside-Down House Melaka 
mempakan salah satu aktiviti 
yang telah dirancang oleh teman 
wanitanya ketika menyambut Hari 
Kekasih pada 14 Febmari. 

“Saya berasal dari Kuala 
Lumpur dan teman wanita saya 
berasal dari Melaka. Dia yang 
telah mencadangkan saya untuk 
melawati galeri ini. Saya merasakan 
konsep galeri adalah sesuatu bam 
di Malaysia dan saya sangat suka 
dengan hasil gambar apabila 
diputarkan”, jelasnya. 

MELAKA PILIHAN TERBAIK 

Melaka dipilih sebagai lokasi 
pembinaan galeri kerana negeri ini 
kaya dengan sejarah, kepelbagaian 
budaya dan daya tarikan pelancong 
yang tinggi. Berdasarkan 
kedudukannya yang strategik, 
iaitu antara Kuala Lumpur 
dengan Singapura, menyebabkan 


hampir lapan hingga sepuluh juta 
pelancong datang melawati Melaka 
sepanj ang tahun 2014. 

Menumt Looi Boon Fui lagi, 
hampir 90% pengunjung galeri 
ini terdiri daripada penduduk 
tempatan manakala 10% yang lain 
adalah pengunjung dari luar negara 
yang terdiri daripada Singapura, 
Thailand, Indonesia, Vietnam, 
Afrika Selatan dan banyak lagi. 
Pengubahsuaian dari segi susun 
atur perabot dan penambahan mang 
galeri akan dilakukan pada masa 
hadapan sebagai usaha menarik 
lebih ramai pengunjung. 

SATU HENTIAN PELBAGAI 
TARIKAN 

Kedudukannya yang strategi 
iaitu di tengah-tengah pusat 
bandar dan kawasan pelancongan 
membuatkan pengunjung 
pasti akan melawati galeri ini. 
Pengunjung tidak perlu risau 
mengenai masalah penginapan 
kerana tedapat lebih daripada 
70 buah hotel termasuk mmah 


tumpangan di sekitar kawasan 
galeri ini. 

Mengunjungi galeri Upside- 
Down House Melaka memberi 
peluang kepada pengunjung untuk 
melawati lokasi pelancongan lain 
yang berdekatan dengan lokasi 
galeri. Dengan hanya berjalan 
kaki selama lima minit sahaja, 
pengunjung akan bertemu dengan 
Muzium Maritim, Menara Taming 
Sari dan Melaka River Cmise. 

Manakala dengan hanya 
berjalan kaki selama 10 minit, 
pengunjung boleh melawati Jonker 
Street, The Stadthuys, St. PauTs 
Hill, Kota ATamosa, Muzium Stem 
Melaka, Muzium Islam Melaka, 
Dataran Pahlawan dan Mahkota 
Parade. Sekiranya anda melawat 
Upside-Down House Melaka, tidak 
lengkap kunjungan sekiranya tidak 
mengambil kesempatan untuk 
melawati lokasi menarik yang lain. 
Bah kata pepatah Melayu, ‘Sambil 
menyelam, minum air’. 


Keselamatan 

menjadi 

taruhan 

Kedudukan perabot yang 
dilekatkan di atas siling 
menyebabkan pemiliknya 
menjadikan faktor keselamatan 
sebagai agenda utama dalam 
pengorganisasian galeri ini. 
Sekiranya terdapat kelemahan dari 
aspek keselamatan, pengunjung 
akan berhadapan dengan risiko 
dihempap oleh perabot-perabot 
berat seperti kerusi, peti sejuk, 
televisyen, meja makan, katil , 
almari dan sebagainya. 

Justeru, bagi memastikan 
kestabilan kedudukan perabot di 
atas siling, besi konkrit digunakan 
untuk melekatkan perabot berat 
seperti katil, almari, meja makan, 
kerusi, sofa dan peti sejuk 
pada siling tersebut. Manakala 
pemasangan perabot dengan 
menggunakan skru digunakan 
untuk barangan ringan seperti 
patung beruang, selipar, pinggan 
mangkuk plastik dan replika 
makanan. Pita pelekat juga 
digunakan untuk barangan seperti 
bungkusan snek makanan. 

Pelajar IPT perlu 
bijak uruskan wang 


SUMBER GOOGLE IMAGES 



Oleh NABILAH AISHAH 
TAWANG 


M asalah kewangan adalah 

salah satu isu utama pelajar 
dalam menjalani kehidupan sebagai 
penuntut Institut Pengajian Tinggi 
(IPT). Kebanyakan pelajar tidak 
tahu bagaimana untuk menguruskan 
perbelanjaan mereka dengan baik, 
terutama pelajar tahun satu yang 
baru sahaja melangkah masuk dari 
alam sekolah ke alam universiti. 

Jika dahulu duit belanja sudah 
tersedia oleh ibu bapa, kini tiada 
lagi. Pada peringkat IPT bukan 
sahaja kewangan, malah banyak 
aspek lain lagi yang perlu diuruskan 
seperti penglibatan akademik 
dan penyediaan keperluan 
harian. Situasi ini merupakan 
cabaran kepada pelajar untuk 
menghadapinya dengan lebih 
matang. 

Sumber kewangan utama 
kebanyakan pelajar adalah pinjaman 
daripada pihak tertentu seperti 
Perbadanan Tabung Pendidikan 
Tinggi Nasional (PTPTN). Bagi 
mereka yang bernasib baik pula, 
mereka akan menerima biasiswa 
atau tajaan daripada Jabatan 
Perkhidmatan Awam (JPA), Majlis 
Amanah Rakyat (MARA), yayasan 
negeri atau badan-badan korporat. 
Namun kebiasaannya, biasiswa 
atau tajaan ini hanya diberikan pada 
pelajar yang mempunyai keputusan 
yang cemerlang dalam akademik. 
Mereka tidak perlu membayamya 
selepas tamat pengajian, tidak 
seperti peminjam PTPTN. 

Selain kos perbelanjaan 
akademik seperti buku mjukan 
dan yuran pengajian, kekangan 
kewangan lebih dirasai apabila 
terdapat pelajar yang tinggal di luar 
kampus terpaksa membayar kos 
lain dalam jumlah yang agak besar. 
Maka, sudah pasti kos perbelanjaan 
harian semakin meningkat kerana 
banyak perkara yang perlu dibayar 
dan ditanggung seperti mmah sewa 
yang agak mahal, pengangkutan, 
keperluan harian serta bil api dan 
air. 

Zuhaili Zakaria, Pusat Pengajian 
Farmasi 3, berkata oleh kerana 
beliau kini tinggal di luar kampus, 
beliau terpaksa mengecilkan 
perbelanjaan harian kerana kos 
sara hidup yang semakin tinggi 
dan banyak perkara yang perlu 
dibayar. Justeru, beliau membuat 
persediaan awal seperti membuat 
senarai keperluan sebelum 
membuat sesuatu pembelian. 
Kaedah ini sangat membantu dalam 
pengumsan wang tanpa perlu 
meminta duit daripada ibu bapa. 

Penulis buku ‘Kewangan 
dan Pelajar IPT’, Siti Alida John 
Abdullah mengatakan bahawa 
jumlah perbelanjaan harian lebih 
tinggi dirasai oleh pelajar yang 
sudah berkahwin berbanding pelajar 
yang masih bujang, temtama 
pelajar lelaki. Hal ini kerana lelaki 
mempakan ketua keluarga yang 
bertanggungjawab menanggung 
perbelanjaan isterinya termasuklah 
kesihatan, kos sara hidup dan 
pakaian. 

Bukan itu sahaja, sudah pasti 
pelajar juga memerlukan masa 
untuk berhibur bagi mengurangkan 
ketegangan yang dihadapi dalam 
pembelajaran. Oleh itu, hujung 
minggu adalah masa yang tepat 


untuk outing atau keluar bersiar- 
siar bersama kawan-kawan. 
Keseronokan kian terasa apabila 
mata seringkali terlihat potongan 
harga yang terpampang pada barang 
jualan di pusat beli-belah seperti 
pakaian, barang kosmetik dan 
beg. Walaupun tertera perkataan 
‘diskaun’ pada barangan tersebut, 
kadang-kala harganya masih 
agak mahal kepada seorang 
yang berstatus sebagai pelajar. 
Contohnya, kasut yang ditawarkan 
potongan sebanyak 50 peratus iaitu 
RM 200 kepada RM 100. 


Dalam keadaan sebegini, pelajar 
perlu bijak menilai antara kehendak 
dan keperluan yang sebenar. Pada 
saat inilah keputusan sama ada 
mahu membeli atau menangguh 
hasrat itu akan menentukan jumlah 
duit yang terkumpul pada hari 
seterusnya. Sekiranya banyak duit 
yang dibelanjakan pada barangan 
yang hanya berlandaskan kehendak 
dan bukannya keperluan, maka 
tidak hairanlah ada dalam kalangan 
pelajar terpaksa makan mee segera 
di penghujung semester. 

Melihat kepada cara 


membelanjakan duit, buku ‘Ringgit 
dan Poket’ oleh Alim Mohd Yunos 
ada memetik hadis yang mana 
Rasulullah s.a.w pernah bersabda 
yang bermaksud, “sebaik-baik 
perkara ialah yang sederhana”. 
Penulis membawa pembacanya 
merenung faktor-faktor berbelanja 
yang terdiri daripada iklan, trend 
dan pengaruh rakan sebaya. 

“Dalam Islam, kita digalakkan 
hidup bersederhana. Kita perlu 
mensyukuri nikmat Allah S WT 
berikan. Kita dituntut agar tidak 
membazir kerana ia amalan 


syaitan. Kita perlu ada konsep 
yang seimbang atau dalam islam 
dinamakan sebagai tawazun”, 
jelasnya. 

Di sini, kawalan perbelanjaan 
amat ditekankan. Hal ini kerana 
pelajar perlu ada sikap ‘beringat- 
ingat sebelum kena’ iaitu mereka 
perlu bersedia dengan sebarang 
kemungkinan yang akan berlaku 
pada kemudian harinya. Manusia 
tidak dapat menjangkakan apa 
yang akan berlaku, contohnya 
mungkin pada hari keesokkannya 
kita kemalangan, sakit teruk, 
memerlukan kos rawatan tinggi, 
atau motorsikal rosak. Kesemuanya 
memerlukan duit dalam jumlah 
yang banyak dan masa yang 
singkat. Duit simpanan yang 
sudah dikumpul sebelumnya boleh 
membantu kita pada waktu-waktu 
terdesak. 

Selain berjimat dalam 
berbelanja, pelajar juga boleh 
memikirkan cara yang terbaik untuk 
mencari duit poket sekaligus tidak 
menjejaskan proses pembelajaran. 
Keadaan ini seringkali dilihat 
apabila terdapat ramai penuntut 
IPT cuba mengumpul duit poket 
dengan bekerja sambilan di mana- 
mana kedai yang berhampiran. 

Jika penuntut benar-benar terpaksa 
melakukannya, maka kesungguhan 
dan komitmen yang tinggi antara 
belajar dan bekerja adalah amat 
penting bagi membuatnya menjadi 
seimbang. 

Menurut Mohd Aliff Mohd 
Nor dalam penulisan bukunya 
‘Part Time’, beliau menjelaskan 
bahawa part-time ialah apabila 
seseorang bekerja selama empat 
jam sahaja iaitu memperuntukkan 
masa kurang dari lapan jam sehari. 
Kerja sambilan ini boleh dilakukan 
di bawah penyeliaan majikan atau 
bekerja sendiri. Apabila seseorang 
pandai mengatur aktiviti harian, 
maka ia mampu meningkatkan 
produktiviti kerja. 

Keadaan ini boleh diibaratkan 
dengan kehidupan seorang 
pelajar yang menceburkan diri 
dalam bidang penulisan. Dengan 
memperuntukkan masa dengan 
menulis, pelajar ini mampu 
meningkatkan kemahirannya dalam 
bahasa. Namun, kemahiran ini 
perlulah digilap setiap masa. 

“Dengan minat yang ada pada 
saya, saya cuba masuk ke dalam 
bidang penulisan novel. Ternyata 
bidang ini banyak membantu saya 
dalam kewangan memandangkan 
saya tinggal di luar kampus. 

Namun, belajar masih menjadi 
keutamaan saya”, kata Najwa Ulfah 
Abdul Rahman, penulis novel ‘Dia 
Imamku’ dan ‘Jadi Milikku’. 

Oleh itu, penglibatan dalam 
mana-mana bidang atau kerja 
ketika belajar amat memerlukan 
kesungguhan yang tinggi di 
samping perancangan yang rapi 
dan betul supaya tidak menjejaskan 
prestasi akademik. Sungguhpun 
kos perbelanjaan agak tinggi 
bagi yang tinggal di luar kampus, 
namun perkara ini boleh ditangani 
dengan memahami keperluan dan 
kehendak sebenar seseorang supaya 
mempunyai kawalan belanja 
yang bersesuaian. Dengan adanya 
pengurusan kewangan yang betul, 
pelajar mampu membuat simpanan 
duit untuk kegunaan pada masa 
akan datang. 

Peluh berlebihan simptom 
hiperhidrosis 



Oleh NOR KHAMISAH SAIDIN 


A ir yang menitik daripada 
tangannya menyebabkan 
Nor tidak keruan. Peluh daripada 
tangannya keluar tanpa henti 
menyebabkan dirinya kadangkala 
berasa agak sukar untuk bergaul 
dengan orang lain terutamanya 
apabila perlu bersentuhan atau 
bersalaman. Ramai yang tidak 
memahami penyakit yang dialami 
oleh Nor dan berasa tidak selesa 
dengan keadaan tersebut. 

Situasi di atas menggambarkan 
penyakit hiperhidrosis yang 
terjadi dalam kalangan masyarakat 
tanpa mengira usia. Tapi tidak 
semua orang mengalami masalah 
hiperhidrosis seperti Nor. Masalah 
peluh berlebihan adalah suatu 
penyakit yang masih ramai 
tidak tahu. Menurut Perunding 
Pakar Bedah Cardiovascular dan 
Thoracic, iHeal Medical Centre 
yang dipetik dari Utusan Melayu , 
hiperhidrosis berlaku hampir dua 
peratus daripada jumlah penduduk 
dunia. 

Hiperhidrosis ialah lebihan 
air peluh yang dihasilkan oleh 
anggota badan. Selalunya pada 
tapak tangan, tapak kaki, bawah 
lengan (ketiak) dan muka sering 
menjadi kawasan hiperhidrosis. 
Selain itu, hiperhidrosis juga boleh 
berlaku pada kawasan kepala, dada, 
belakang tubuh, pangkal paha, 
malah ada sesetengah individu 
yang mengalaminya satu badan. 

Peluh yang dihasilkan oleh 
badan secara tidak terkawal 
disebabkan oleh kelenjar peluh 
yang aktif. Walaupun penghidap 
tidak melakukan aktiviti-aktiviti 


lasak, lebihan peluh yang terhasil 
menyebabkan individu yang 
mengalaminya berdepan dengan 
ketidakselesaan. Emosi turut 
menjadi faktor yang menyebabkan 
kadar peluh yang dihasilkan. 

Jika mengalami perasaan cemas, 
takut atau berdebar, individu yang 
mengalami hiperhidrosis akan 
menghasilkan peluh dengan lebih 
banyak. 

Sehingga kini, punca 
hiperhidrosis masih lagi belum 
diketahui. Aktiviti saraf simpatetik 
yang terlampau aktif menyebabkan 
rangsangan kepada kelenjar peluh 
yang normal. Saraf simpatetik 
ialah saraf yang mengawal 
kelenjar peluh. Sebagai penghidap 
hiperhidrosis, masalah peluh yang 
tidak terkawal mempengaruhi 
kehidupan seharian. Bagi individu 
yang mengalami masalah palmar 
hyperhidrosis, peluh ditangan 
akan menyusahkan mereka untuk 
bersosial dengan orang lain 
misalnya apabila perlu berjabat 
tangan dengan pelanggan. 

Peluh yang banyak dan tidak 
terkawal menyebabkan individu 
yang mengalaminya berasa janggal 
dan tidak mahu untuk bergaul 
dengan masyarakat. Banyak 
perkara yang bermain dalam hkiran 
untuk mengelakkan kejanggalan 
berlaku sekiranya mereka berada 
dalam masyarakat. Masyarakat 
tidak memahami sekiranya mereka 
berdepan dengan individu yang 
berpeluh sehingga menampakkan 
kesan pada baju. Masyarakat 
menganggap mereka pengotor, jijik 
dan pelik. 

Penghidap hiperhidrosis turut 
mengalami masalah sekiranya ada 
aktiviti yang melibatkan sentuhan 


terutamanya tangan. Misalnya 
apabila bersalaman, individu yang 
mengalami hiperhidrosis pasti akan 
berasa risau kerana tangan mereka 
yang berada dalam kebasahan. 
Mereka risau sekiranya orang 
yang akan berjabat tangan dengan 
mereka berasa tidak selesa dan 
mengelap tangan selepas berjabat. 

Seorang lagi penghidap 
hiperhidrosis Aliana Hamimi 
Amran, 22, berkata, penyakit ini 
menyukarkan dia untuk menjalani 
kehidupan seperti individu 
normal. Banyak kesukaran yang 
dihadapinya untuk menjalani 
kehidupan seharian kerana 
tangannya yang sentiasa berpeluh. 
Dia menghadapi masalah apabila 
ingin bersalam dengan orang 
lain ketika tangannya berpeluh. 
Perasaan malu akan timbul kerana 
masalah peluh yang dihadapinya. 

“Saya perlu sentiasa membawa 
tisu bersama untuk mengeringkan 
tangan. Masalah peluh akan 
menjadi bertambah teruk apabila 
saya berada dalam keadaan 
yang berdebar. Adakalanya air 
peluh akan menitik dari tangan 
menyebabkan saya mengalami 
kesukaran untuk melakukan 
sesuatu perkara. Misalnya, masa 
sedang menjawab peperiksaan 
saya perlu melapik tangan dengan 
kertas supaya kertas jawapan tidak 
basah,” katanya. 

Menurut Pengarah Pusat 
Sejahtera, Dr Normala Abdul 
Wahid ada kaedah bagi menangani 
hiperhidrosis. Bagi individu yang 
tidak mengalami tahap yang 
kritikal terdapat beberapa cara yang 
boleh dipraktikkan. Penghidap 
hiperhidrosis boleh mengurangkan 
peluh dengan menjauhi faktor 


pencetus hiperhidrosis seperti 
makanan pedas dan alkohol, 
menggunakan antiperspirant 
spray aluminium klorida dan 
tidak memakai pakaian yang ketat 
yang menggunakan kain seperti 
nilon serta memakai pakaian 
berwarna hitam atau putih untuk 
mengurangkan tanda peluh. 

Bagi yang mengalami masalah 
hiperhidrosis yang teruk, terdapat 
rawatan yang melibatkan perubatan 
dan pembedahan yang memberi 
kesan yang lebih efektif, tahan 
lama malah boleh menyembuhkan 
penyakit ini. Terdapat beberapa 
kaedah ubat-ubatan seperti 
antimuscarinics, rawatan 
Iontophoresis melibatkan kejutan 
elektrik, suntikan Botulinum toxin 
(Botox), dan pembedahan Video- 
Assisted Thoracic Sympathectomy 
(VATS). Setiap perubatan dan 
rawatan bergantung kepada tahap 
keseriusan hiperhidrosis dan 
saranan doktor. 

Dalam pelbagai rawatan yang 
ada, VATS dapat memberikan 
kesan lebih baik berbanding 
rawatan lain. VATS boleh 
menyembuhkan hiperhidrosis 
ataupun mengurangkan peluh yang 
dihasilkan. Walau bagaimanapun, 
ada kemungkinan bagi individu 
yang menjalani pembedahan 
mengalami masalah perpeluhan di 
bahagian anggota badan yang lain. 
Misalnya masalah peluh di tangan 
berjaya diatasi tetapi bahagian 
kaki pula akan mengalami masalah 
peluh selepas pembedahan. 

Masalah peluh selepas 
pembedahan turut dialami oleh 
Aliana. Menurutnya, kini masalah 
peluh yang banyak di tangan sudah 
berjaya diatasi tetapi bahagian 


RENCANA 15 



Saya berasa lega dan 
bersyukur kerana masalah 
hiperhidrosis di tangan saya 
sudah pulih sepenuhnya. 
Selepas pembedahan tangan 
saya tidak mengeluarkan peluh 
yang banyak seperti dulu. Lebih 
senang untuk melakukan kerja 
dan bergaul dengan orang 
kerana tangan saya sudah tidak 
berpeluh lagi. 



kakinya pula mengalami masalah 
peluh. Dia sudah sedia maklum 
mengenai kesulitan yang akan 
berlaku setelah selesai menjalankan 
VATS. Walaupun peratus untuk 
berjaya mengatasi masalah peluh 
yang banyak adalah tinggi namun 
terdapat kemungkinan untuk 
penyakit ini terjadi semula atau 
berlaku di bahagian anggota badan 
lain. 

“Saya berasa lega dan 
bersyukur kerana masalah 
hiperhidrosis di tangan saya 
sudah pulih sepenuhnya. Selepas 
pembedahan tangan saya tidak 
mengeluarkan peluh yang banyak 
seperti dulu. Lebih senang untuk 
melakukan kerja dan bergaul 
dengan orang kerana tangan saya 
sudah tidak berpeluh lagi. Tetapi 
kaki saya pula yang mengalami 
masalah hiperhidrosis . Saya hanya 
boleh menerimanya kerana sudah 
tahu akan kemungkinan yang akan 
dihadapi selepas pembedahan,” 
tambahnya lagi. 

Hiperhidrosis boleh 
menyebabkan keyakinan diri 
yang rendah terhadap individu 
yang mengalaminya. Masyarakat 
kebanyakannya masih lagi 
tidak mengetahui penyakit 
ini mempunyai persepsi yang 
negatif terhadap mereka yang 
menghidapnya. Walaupun tidak 
membawa maut, tanggapan buruk 
masyarakat menyebabkan mereka 
mengalami tekanan untuk bersosial. 
Penghidap hiperhidrosis boleh 
menerima pelbagai rawatan yang 
sedia ada untuk mengatasi masalah 
ini supaya boleh bersosialisasi 
dengan selesa tanpa kerisauan 
terhadap kebasahan yang dihasilkan 
anggota badan. 

Kerajaan hadapi cabaran internet 
sebagai sumber maklumat 



TERUJA...Menteri Komunikasi dan Multimedia, Datuk Seri Ahmad Shabery Cheek (dua dari kiri), berkongsi cara penggunaan teleton 
pintar kepada golongan wanita yang menerima pakej teletonita selepas merasmikan pada Majlis Penghakupayaan Usahawan Wanita 
Merentasi Media Baru di Universiti Sains Malaysia pada hari Isnin, baru-baru ini. 


A pabila internet menjadi sumber 
maklumat yang utama, kerajaan 
kini berhadapan dengan cabaran 
yang besar untuk mengeluarkan 
kenyataan rasmi dengan pantas bagi 
menghadapi isu ataupun krisis yang 
timbul. 

Menteri Komunikasi dan 
Multimedia, Datuk Seri Ahmad 
Shabery Cheek yang ditemui 
semasa merasmikan program 
Penghakupayaan Usahawan 

Wanita Merentasi Dunia Baharu di 
Universiti Sains Malaysia (USM), 
baru-baru ini berkata, dalam dunia 
berteknologi tinggi yang serba 
pantas ini, pendapat umum dibentuk 
dalam masa 12 jam selepas berita 
tentang isu ataupun krisis tersebar 
di dalam internet. Oleh sebab itu, 
badan-badan kerajaan berkaitan 
perlu mengeluarkan kenyataan rasmi 
dalam kadar yang lebih pantas bagi 
memastikan tiada sebarang pendapat 
umum yang negatif terbentuk. 

Menurutnya, aliran pengurusan 
maklumat kini sangat berbeza 
berbanding pada era media 
tradisional. Internet telah 
menyediakan medium bagi rakyat 
untuk menyebarkan maklumat 
dengan pantas sebelum media dapat 
melaporkannya. Tanpa mengambil 


kira kesahihannya, pengguna 
intemet mula bertukar pendapat 
dan akhirnya membentuk pendapat 
umum tentang isu berkaitan. 

“Maklumat dan juga spekulasi 
tersebar dengan pantas disebabkan 
sifat dunia intemet yang berkait 
antara satu sama lain. Bermula 
dengan tweet ataupun status di 
Facebook, berkembang kepada 
sebuah pertembungan pendapat 
oleh komuniti intemet yang aktif 
dan juga agresif untuk meluahkan 
pendapat masing-masing”, katanya. 

Tambah Shabery lagi, kerajaan 
kini bemsaha untuk mengejar 
kepantasan dunia internet dengan 
memastikan akaun rasmi mereka di 
media sosial sentiasa dikemaskini 
selari dengan isu semasa. Selain 
itu, kerjasama dengan syarikat 
telekomunikasi sentiasa ditingkatkan 
bagi memastikan kualiti sambungan 
intemet dapat berdiri seiring dengan 
negara maju yang lain. 

“ Saya berharap pengguna 
intemet dapat memanfaatkan 
medium yang dimiliki oleh mereka 
bagi menyampaikan info-info 
berguna dan juga mengelakkan 
penyebaran maklumat yang boleh 
diragui kesahihannya”, katanya lagi. 


Pengalaman pengurusan awam Itali jadi iktibar 



Oleh DEBRA WONG SER LIN 


S eramai 80 orang yang terdiri 
daripada wakil agensi awam 
Pulau Pinang serta staf Universiti 
Sains Malaysia (USM) telah 
berpeluang menimba ilmu mengenai 
pemerkasaan sektor awam di sebuah 
syarahan umum yang diberikan oleh 
Prof. Carmine Bianchi daripada 
Universiti Palermo, Itali. 

Syarahan umum yang diberikan 
tajuk 4 Performance Management 
In The Italian Public Sector: 
Trends And Challenges’ itu telah 
dianjurkan oleh Pusat Inovasi Dan 
Produktiviti Pentadbiran Awam 
(PIPPA) USM dan diadakan di Bilik 
Seminar PIPPA, Bangunan Eureka 
pada 27hb Feburari 2015. 

Dalam syarahan tersebut, Prof. 
Carmine, seorang profesor dalam 
bidang perniagaan dan pengurusan 
awam, mendedahkan audiens 
kepada pengalaman dan proses 
pengurusan awam serta pengenalan 
sistem pengurusan prestasi 
(performance management systems) 
di negara Itali secara beransur-ansur 
daripada tahun 1970-an sehinggalah 
sekarang. 

Selain itu, beliau turut 
menyatakan cabaran-cabaran yang 
dihadapi dalam pemerkasaan sektor 
awam di Itali serta cadangan- 
cadangan yang boleh meningkatkan 
mutu pengurusan sektor awam 
secara amnya. 

Menurut Prof. Carmine, tujuan 
beliau memberikan syarahan 


tersebut di Universiti Sains Malaysia 
(USM) adalah kerana beliau 
inginkan pekerja sektor awam di 
Malaysia untuk mengambil ikhtibar 
daripada kebaikan dan keburukan 
sistem pengurusan sektor awam 
yang dilaksanakan di Itali untuk 
disesuaikan dan dijadikan sumber 
rujukan di Malaysia. 

“Sistem pengurusan sektor 
awam di Itali banyak berunsurkan 
prosedur pengurusan yang 
dinyatakan secara hitam putih 
melalui undang-undang dan akta 
tempatan. Pada pendapat saya, 
ini menyebabkan sistem tersebut 
bersifat agak kaku dan kurang 


dinamik di mana sesuatu jabatan 
sektor awam dikawal oleh undang- 
undang serta penguatkuasanya 
secara luaran, padahal setiap 
jabatan tersebut ada ciri-ciri dan 
keperluannya yang tersendiri,” jelas 
beliau kepada Berita Kampus. 

Tambah beliau lagi, beliau harap 
bahawa wakil-wakil sektor awam 
daripada Malaysia dapat melihat 
pengalaman pengurusan prestasi 
dan sektor awam di Itali sebagai 
iktibar untuk memperkenalkan dan 
memperkasakan sektor awam di 
Malaysia dengan cara yang dinamik 
dan mampu membangunkan sumber 
manusia serta modal yang ada. 


Menurut Penyelaras Program 
PIPPA USM, Cik Nurul Nur 
Farhana Yahya, penjawat awam 
dapat mengetahui perkembangan 
dan kaedah yang diguna pakai 
di luar negara melalui syarahan 
sebegini serta dengan mengeratkan 
kerjasama strategik antara universiti 
tempatan dan antarabangsa. 

“Kerjasama strategik ini dilihat 
baik untuk bertukar pengalaman 
dan pengetahuan selain melihat 
amalan terbaik dan mempelajari 
cabaran yang dihadapi kerajaan di 
luar negara demi melonjak kualiti 
penyampaian perkhidmatan awam 
yang lebih ehsyen,” jelasnya. 



Kerjasama strategik ini dilihat 
baik untuk bertukar pengalaman 
dan pengetahuan selain melihat 
amalan terbaik dan mempelajari 
cabaran yang dihadapi 
kerajaan di luar negara demi 
melonjak kualiti penyampaian 
perkhidmatan awam yang lebih 
etisyen 



Tambah Cik Farhana, syarahan 
ini dapat memberi pendedahan 
tentang dasar dan strategi yang 
digunapakai dalam mewujudkan 
‘sistem pengurusan prestasi 

dinamik’ dalam perkhidmatan 

awam. 

Syarahan ini merupakan satu 
daripada beberapa siri projek 

kerjasama PIPPA dengan Universiti 
Palermo, yang telah menjadi 

rakan global strategik PIPPA sejak 
tahun lepas. Prof. Carmine akan 
mengetuai sebuah lagi program 
pemerkasaan sektor awam yang 
bakal berlangsung di Istanbul, Turki 
pada bulan April 2015. 

STD 2.0 bantu kampung terpinggir 


Oleh MUHAMMAD FAUZI 
SAMSUDIN 


S elaras dengan konsep 
berkhidmat dan berbakti kepada 
masyarakat, Kelab Sains Politik 
(KESPOL) dengan kerjasama 
Kelab Perancangan dan Pengurusan 
Pembangunan dari Pusat Pengajian 
Sains Kemasyarakatan telah 
menganjurkan Program Siswa 
Turun Desa (STD) 2.0 pada 26 
Februari hingga 1 Mac. 

Menurut Pengarah Projek STD 
2.0, Mohamad Faizal Haramaini, 
Kampung Pantai Besar, Batu Kurau, 


Kedah, dipilih berdasarkan tinjauan 
yang telah dilakukan bersama 10 
ahli jawatankuasa program STD 
2.0 untuk mengenalpasti isu dan 
masalah yang berlaku di kampung 
tersebut. 

“Kami mendapati kampung 
ini mempunyai masalah dari segi 
liputan rangkaian telekomunikasi, 
penyalahgunaan daun ketum, 
perpecahan masyarakat disebabkan 
perbezaan ideologi politik, dan isu 
kesihatan yang disebabkan masalah 
ketidaksampaian dari segi maklumat 
dan jarak yang jauh antara kampung 
dengan pusat kesihatan”, katanya. 


“Kami telah merancang aktiviti 
secara rapi dengan memfokuskan 
masalah yang berlaku di kampung 
tersebut dan menjemput 15 
agensi dari sektor kerajaan dan 
bukan kerajaan seperti Polis 
Diraja Malaysia (PDRM), Agensi 
Antidadah Kebangsaan (AADK), 
Angkatan Tentera Malaysia (ATM), 
Suruhanjaya Pilihan Raya (SPR), 
Pusat Sains Negara dan lain-lain”, 
tambahnya lagi. 

“Kami sangat berpuas hati 
kerana program ini telah mencapai 
objektifnya lebih daripada yang 
kami jangkakan. Kami juga 


dimaklumkan oleh KPerak bahawa 
mereka bersetuju untuk menaiktaraf 
liputan rangkaian telekomunikasi 
di kampung tersebut. Bahkan, Ahli 
Parlimen Larut, Datuk Hamzah 
Zainuddin memberi dana RM 10,000 
untuk membaiki infrastruktur 
kampung”, jelasnya. 

“Dato Shahrul Zaman telah 
menaja sebuah meja ping-pong dan 
dua meja karom. Selain itu, PDRM 
juga telah mengambil tindakan 
untuk menebang pokok ketum yang 
tumbuh di sekitar kampung untuk 
mengelakkan penyalahgunaan daun 
ketum”, jelasnya kepada Berita 


Kampus. 

Program ini berjaya menarik 
perhatian 70 peserta terdiri daripada 
ahli KESPOL dan 3P. Antara 
tetamu terhormat yang hadir 
adalah Timbalan Menteri Luar 
Negeri Malaysia, Datuk Hamzah 
Zainudin, Pengerusi Jawatankuasa 
Pelajaran Sains, Alam Sekitar dan 
Teknologi Hijau Negeri Perak, Dato 
Dr Muhammad Amin Zakaria dan 
Pengerusi Jawatankuasa Belia, 
Sukan, Komunikasi dan Multimedia 
Negeri Perak, Dato Shahrul Zaman. 


Siri Cakna Ilmu l ingin lahirkan generasi yang 
berjaya dalam kehidupan 


EKSPEN 
platform kerjaya 
siswa-siswi 

K ehangatan Ekspo Kerjaya dan 
Pendidikan (EKSPEN) ke-14 mulai 
terasa. Pelbagai kelainan akan dibawa 
pada tahun ini. Bermula dari 3 hingga 4 
April, siswa-siswi dan pengunjung luar 
boleh mendapatkan maklumat mengenai 
kerjaya, peluang pekerjaan dan banyak 
lagi. 

Menurut Timbalan Naib Canselor Hal 
Ehwal dan Pembangunan Pelajar (HEPP), 
Profesor Adnan Hussein, EKSPEN ialah 
sebuah program tahunan anjuran Pusat 
Penempatan Graduan. 

“EKSPEN adalah medium kepada 
siswa-siswi untuk mengetahui sebarang 
maklumat mengenai kerjaya. Pada tahun 
ini, EKSPEN memfokuskan kepada 
siswa-siswi USM untuk membantu 
mereka untuk mendapatkan pekerjaan 
selepas bergraduasi”, jelasnya lagi. 

Menurut Pengarah Projek EKSPEN 
2015, Norsyazana Ahmad Zamree, 
pelbagai aktiviti telah disediakan untuk 
siswa-siswi tahun satu hingga tahun akhir 
dan pengunjung luar. Antaranya temuduga 
terbuka, ceramah kerjaya mengikut pusat 
pengajian, klinik resume oleh Mentor 
Rakan Siswa, klinik kaunseling dan lebih 
daripada 56 ruang pameran syarikat akan 
berlangsung selama dua hari. 

“Temuduga terbuka akan diadakan 
sepanjang berlangsungnya EKSPEN 
dengan melibatkan lebih daripada 
20 syarikat yang menyediakan lebih 
daripada 1,000 peluang pekerjaan kepada 
siswa-siswi dan pengunjung luar. Antara 
syarikat yang mengesahkan temuduga 
terbuka adalah CP Ardent Advisory Sdn 
Bhd, Sandisk Storage Malaysia Sdn 
Bhd, Public Bank Berhad, Suruhanjaya 
Sekuriti Malaysia, Hicom-Teck See, 
ViTrox Corporation dan Adele Charlfon”, 
katanya. 

Kelainan EKSPEN pada tahun ini 
adalah memperkenalkan maskot dan 
bendera EKSPEN yang bertujuan sebagai 
satu simbol untuk menandakan EKSPEN 
semakin hampir dan akan dikekalkan 
pada masa hadapan. Pendaftaran bank 
resume juga akan diadakan untuk pelajar 
tahun akhir bagi membantu mereka 
mendapatkan pekerjaan. 

Selain itu, Prof. Adnan juga menyeru 
siswa-siswi USM terutamanya siswa- 
siswi tahun akhir untuk merebut peluang 
yang ada dan hadir dalam keadaan yang 
bersedia untuk menjalani temuduga 
terbuka yang diadakan sepanjang 
program ini. 


S iri Cakna Ilmu 1 yang membawa tema 
‘Menjejaki Rahsia Ajaib Untuk Berjaya’ 
anjuran Majlis Perwakilan Pelajar (MPP) 
Universiti Sains Malaysia (USM) telah 
diadakan di Dewan Pembangunan Siswa 1 
(DPSl) baru-baru ini. 

Menurut Pengarah Urusan Osys Group, 
Dato’ Muhammad Shahnaz Azmi, ada dua 
isu dalam kehidupan masyarakat hari ini 
iaitu kewangan dan perhubungan yang perlu 
diasingkan oleh generasi kini apabila keluar 
dari universiti. 

“Berdasarkan kajian yang pemah saya 
baca, daripada 100 orang pelajar yang keluar 
dari universiti, sebanyak 90 orang pelajar akan 
gagal dalam hidup mereka dari segi kewangan. 
Manakala, 2 orang pelajar sahaja yang akan 
menjadi jutawan dan sebagainya”, katanya. 

Beliau menyatakan bahawa generasi 
sekarang perlu ada pengetahuan untuk 
mengumskan kewangan dan juga menjaga 
perhubungan tidak kira dengan keluarga, 
majikan dan masyarakat. 

“Di Harvard University dan Oxford 
University, pelaj ar mereka telah beritahu bahawa 
majikan inginkan pekerja yang mempunyai 85% 
sikap yang baik dan 15% adalah kemahiran. Ini 
adalah kriteria utama yang mereka mahukan. 


Kempen derma 
darah dapat 
sambutan warga 
USM 

K empen Derma Darah anjuran Majlis 
Perwakilan Pelajar (MPP) berlangsung 
dengan jayanya hasil kerjasama Jabatan Tabung 
Derma Darah, Hospital Besar Pulau Pinang 
(HBPP). Kempen berlangsung di Tingkat 1, 
Dewan Tuanku Syed Putra pada 3 dan 5 Mac 
lalu. 

Menumt Jumrawat, Suzaina Saad, 
sambutan dari siswa-siswi dan staf Universiti 
Sains Malaysia (USM) sangat menggalakkan. 
Pada hari pertama, kutipan darah yang berjaya 
diperoleh adalah sebanyak 62 beg dan kutipan 
darah pada hari kedua sebanyak 57 beg. Kutipan 
ini telah mencapai target kutipan darah iaitu 
sebanyak 50 beg sehari. 

“Kebanyakan penderma terdiri daripada 
penderma tetap dan penderma bam. Pada hari 
pertama bilangan penderma tetap adalah sepamh 
daripada jumlah kutipan darah manakala hari 
kedua majoritinya adalah penderma bam”, 
katanya. 

Beliau berkata lagi, kempen sebegini sangat 


Oleh itu, untuk peroleh kekayaan dan berjaya 
dalam kehidupan semuanya berkaitan dengan 
sikap dan pengumsan wang yang baik”, 
jelasnya. 

“Di Jepun, pelajar sekolah rendah mereka 
sudah tahu apa yang mereka inginkan dalam 
kehidupan. Dimana mereka ingin bekerja dan 
jawatan apa yang ingin mereka sandang. Mereka 
menanam sikap itu daripada mereka kecil lagi. 
Begitu juga di Korea Selatan dan China. Tapi di 
Malaysia, kita kekurangan sikap ini walaupun 
kita mempunyai kemahiran”, jelasnya lagi. 

Beliau juga menyatakan bahawa masyarakat 
kini gemar melabur, tanpa menyedari pelaburan 
yang semakin tinggi risiko semakin besar 
peluang untuk masyarakat alami kemgian. 
Oleh itu, pelaburan yang paling penting adalah 
pelaburan ilmu. 

“Orang kelas bawahan menjalankan 
perbelanjaan sebagai contoh pendapatan atau 
aset mereka RMl ribu dan jumlah yang sama 
juga mereka akan keluarkan sebagai liabiliti. 
Ini adalah mentaliti normal kebanyakan orang 
kelas bawahan. Kadang-kala mereka tidak 
miskin dengan kewangan tetapi mereka miskin 
dari segi minda dan ilmu. Oleh itu, setiap orang 
perlu belaj ar kerana semakin banyak kita belaj ar 


bagus kerana memberi peluang kepada siswa- 
siswi untuk menderma darah. Kemungkinan 
siswa-siswi tidak berpeluang untuk menderma 
di luar. Objektif kempen ini adalah untuk 
menyokong siswa-siswi dalam menjalankan 
khidmat masyarakat di samping membantu 
HBPP membuat kutipan darah. 

Menurut beliau juga, penderma perlu 
memenuhi kriteria seperti berat badan melebihi 
45kg, tekanan darah stabil dan darah merah 
mengcukupi untuk menderma darah. 

“Proses pengambilan darah mengambil 
masa sekurang-kurangnya 40 minit”, 
tambahnya. 

Beliau turut menasihatkan penderma supaya 


semakin banyak kita dapat jana pendapatan,” 
tegasnya. 

“Orang kelas pertengahan pula menjana 
pendapatan misalnya RMl ribu namun 
mereka tidak keluarkan jumlah yang sama 
kerana mereka ini mempunyai mentaliti ‘biar 
papa asal bergaya’. Masalah besar golongan 
ini adalah kad kredit kerana apabila kita 
menggunakan kad kredit, kita menggunakan 
pendapatan kita 5 tahun akan datang. Justeru, 
mereka akan meminjam wang di bank dan 
kemudian keluarkan untuk membayar segala 
perbelanjaan”, katanya. 

“Berbeza dengan orang kelas atasan. 
Apabila pendapatan mereka masuk, mereka 
akan simpan dalam beberapa tahun dan 
kemudian baru mereka akan keluarkannya. 
Apabila kita simpan, kita sebenamya sudah 
memulakan pelaburan. Jadi, golongan mana 
yang anda inginkan, menerima keuntungan atau 
kemgian. Yang penting perlu berjaya dalam 
kehidupan”, katanya lagi. 

Menumt Pengarah Projek, NurSyifa Shahida 
Bahrin, tema yang dibawa kali ini untuk 
membudayakan keusahawanan di Universiti 
Sains Malaysia (USM) dan menyuntik semangat 
siswa-siswi untuk berjaya dalam kehidupan. 


mendapatkan rehat yang cukup, minum air 
dengan banyak untuk menggantikan cairan 
dalam badan, tidak dibenarkan beraktiviti 
lasak dan mengangkat berat dalam masa 4 jam 
selepas menderma. Sekiranya ingin bersukan, 
penderma disaran untuk menjarakkan selama 6 
jam selepas menderma. 

“Sekiranya terdapat kesan lebam di 
tempat suntikan, penderma dinasihatkan agar 
meletakkan ais kiub dan dilarang sama sekali 
meletakkan minyak panas kerana tindakan 
tersebut akan memudaratkan lagi kesan luka. 

Menurut penderma, Syairah Suhaimi, ini 
ialah kali ketiga beliau menderma darah. “Tiada 
sebarang masalah sepanjang pengalaman saya 



Salah seorang 
penderma darah 
yang menyumbang 
ketika Kempen Derma 
Darah yang diadakan 
di Tingkat 1, Dewan 
Tuanku Syed Putra, 
USM baru-baru ini. 

ulasan filem & buku 


Masa, penentu segalanya 



JUDUL The Theory of 
Everything 

PENGARAH James Marsh 
GENRE Biograh/ percintaan 
PELAKON Eddie Redmayne, 
Felicity Jones, Charlie Cox, 
Emily Watson 

DIULAS OLEH Ng Xiang Yi 


S ebuah kisah cinta yang 
bermula di universiti, antara 
seorang pelajar astrofizik dengan 
seorang pelajar kesusasteraan. Apa 
yang bakal berlaku apabila sains 
bertembung dengan sastera? 

The Theory of Everything, 
sebuah filem adaptasi karya Jane 
Wilde Hawking (bekas isteri Stephen 
Hawking), Travelling to Infinity: 
My Life with Stephen, menceritakan 
hubungan beliau dengan suaminya 
dari pertemuan kali pertama 
sehingga perkembangan kehidupan 
mereka sampai sekarang. 

Pada saat Stephen Hawking 
(Eddie Redmayne) memulakan 
hubungan percintaan dengan 
Jane Wilde (Felicity Jones), dia 
menyedari bahawa sendiri dihidapi 
penyakit motor neuron dan dijangka 
hanya tinggal dua tahun untuk 
hidup. Stephen mula kecewa dengan 
hidup dan selalu mengasingkan diri 
di dalam bilik. 


Walaubagaimanapun, kehidupan 
seorang bakal saintis terkenal 
dunia tidak terjejas dengan cabaran 
tuhan. Apabila Jane mendapat tahu 
keadaan Stephen, dia tidak putus 
asa. Pelawaan Jane untuk bermain 
bola kayu menjadi garis permulaan 
menguji hubungan mereka. Jane 
mencabar Stephen dengan berkata, 
“Jika kamu tidak bangun dan 
bermain dengan saya, saya tidak 
akan balik ke sini lagi...untuk 
selama-lamanya.” 

(“If you don’t get up and play a 
game with me, I won’t come back 

here again ever.”) 

Bukan senang bagi seorang 
wanita untuk melepaskan kata-kata 
tersebut untuk membangkitkan 
semangat orang yang tersayang. 
Walaupun hati terasa sakit dan 
pedih, Jane masih memilih untuk 
berada di sisi Stephen dan sering 
menyatakan rasa cintanya. 

Bagi penonton wanita, pastinya 


akan kagum dengan keberanian dan 
kegigihan Jane untuk berkahwin 
dan hidup bersama dengan Stephen 
selama tiga puluh tahun. Di samping 
perlu menjaga suami yang hilang 
upaya bergerak, Jane juga harus 
mengasuh tiga orang anak mereka. 
Tekanan dan masalah kewangan 
keluarga kian mendesak kehidupan 
keluarga Hawking sehingga 
akhirnya mereka bercerai. 

Sesungguhnya, cinta 

Jane terhadap Stephen telah 
mengubahkan hidup saintis fizik 
tersebut. Dengan erti kata yang lain, 
jikalau tiada galakan dan sokongan 
daripada Jane, mungkin Stephen 
tidak mengecapi kejayaan seperti 
hari ini. 

Filem ini bukan hanya sekadar 
menceritakan biograti tentang 
Stephen Hawking, tetapi lebih 
banyak mengambil sudut dari 
perasaan dan apa yang dialami 
oleh Jane semasa dia bercinta, 
berumahtangga, memikul beban 
untuk menjaga Stephen dan tiga 
orang anak serta melihat hubungan 
mereka berubah dari sehari ke 
sehari. 

Pengambilan sudut cerita 


Jane memberikan filem ini lebih 
kelembutan dan membawa penonton 
menyelami perasaan hati beliau 
secara mendalam. Penonton seolah- 
olah mengalami sekali lagi apa yang 
pernah dilalui oleh Jane. 

“Saya pemah cintakan awak”, 
kata Jane. 

Hubungan perkahwinan antara 
Jane dengan Stephen berakhir 
dengan ayat tersebut. Walaupun 
sakit hati, namun perpisahan itu 
tidak bermakna sesuatu yang tidak 
baik. Jane akhirnya melepaskan 
beban yang dipikul selama tiga 
puluh tahun manakala Stephen 
mencari semula semangat untuk 
mencipta kejayaan lagi dalam 
bidang sains fizik. 

Eddie Redmayne, pemegang 
watak Stephen Hawking berjaya 
merangkul Oscar dalam kategori 
‘Pelakon Lelaki Terbaik’ dalam 
Anugerah Akademi ke-87 pada 
bam-bam ini. Kemenangan ini 
membuktikan lakonan unggul 
yang dipersembahkan oleh Eddie 
sememangnya bukan sekadar 
lakonan biasa, tetapi telah 
menghidupkan semula Stephen 
Hawking pada zaman muda. 


A tale beyond healing 



TITLE The Healing Wars Trilogy 
(The Shifter, Blue Fire, Darkfall) 
AUTHOR Janice Hardy 
GENRE Young adult, fantasy 
PUBLISHER HarperCollins 
REVIE WED BY Michele Ng 
Heng Kim 


U nlike any typical fantasy book, you will not 
find any elves, fairies, dwarves or wizards 
in this trilogy. In fact, it has no magical elements 
at all. It is a story of a healing ability that is life- 
saving yet deadly at the same time. This is a 
breath of fresh air to all fantasy lovers that are 


bored with the over-rated fairies and magical 
creatures alike. 

Imagine a world where people known as 
Takers have the ability to draw pain and transfer 
them into stone called pynvium. Aside from that, 
Healers are trained Takers that not only take pain 
but heal injuries too. Pynvium does not store pain 
solely but can be made into weapon by enchanters. 
Healers and pynvium are so essential that they can 
be reason for war to start. Those who control the 
Healers and the pynvium mines are able to change 
the tide of the war. 

In the middle of this is Nya, a war-made orphan. 
She is not a normal Taker that takes injuries and 
pain but she can shift it to another person as well. 
Her normal life goes haywire when her attempt to 
rescue her sister, Tali make her the target of the 
Duke, ruler of Baseer and its colony, Geveg who 
is interested in unnatural Takers. Nya is one of 
the unnatural Takers that he is interested in due to 
her growing ability. She is the only Taker that can 
empty pynvium filled with pain. In the midst of 
saving her sister, she got caught in the rebellion to 
overthrow the Duke. Her ability that she tries so 
hard to hide becomes her only means of survival 
and weapon. 

The story pulls you into Nya’s world 


effortlessly. The intemal conAict faced by Nya is 
transferable through the pages of the book. Does 
she save her sister or her friends? Should she use 
her ability with the knowledge that it kills? You 
cannot help but feel the same torment or anguish 
felt by Nya in making those decisions. 

The pace of the story is so engaging that you 
just cannot put the book down. You cannot help 
but to keep asking for more and Janice Hardy 
never fail to deliver to her readers. There are 
non-stop action in this trilogy from the moment 
Nya tries to save her sister to avoiding the Duke’s 
tracker to catch her and finally, bringing the Duke 
down. The simple use of words and writing style 
makes it easier for the readers to connect with the 
book. 

Aside from that, the idea behind the trilogy 
is unexpected. The idea of pain being able to be 
taken and transferred is unique. Normally, pain is 
a physical injury or mental suffering that one must 
undergo by themselves. To be able to rid the pain 
by transferring it to a stone is very fascinating. The 
originality of the idea is something for readers to 
look forward to. 


Dragon Blade menyentuh emosi penonton 



JUDUL DragonBlade 
PENGARAH Daniel Lee 
GENRE Aksi/ Pengembaraan 
PELAKON Jackie Chan, John 
Cusack, Adrien Brody, Lin Peng, 
Choi Siwon 

DIULAS OLEH Asmah Ali 


J ika berkata mengenai filem 
aksi peperangan, pasti para 
penonton akan membayangkan 
ada kumpulan atau individu kuat 
yang mendominasi. Berbeza 
dengan filem Dragon Blade yang 
lebih menumpukan kepada aspek 
keamanan dan perpaduan antara 36 
kaum dari negara yang berbeza. 

Filem ini ditayangkan pada 19 
Febuari lalu, bersempena dengan 
sambutan hari Tahun Baru Cina 
2015. Filem epik sejarah ini arahan 
pengarah dari Hong Kong, Daniel 
Lee yang membariskan pelakon 
yang cukup hebat dan berkarisma 
seperti Datuk Jackie Chan, John 
Cusack, Adrien Brody, Choi Siwon 
dan Lin Peng. 

Filem berdurasi selama dua jam 
enam minit ini menampilkan watak 
HuoAn (Jackie Chan), berbangsa 
Han sebagai Komander Pasukan 
Perlindungan di Kawasan Barat 
Dinasti Han. Pasukan tersebut 


diamanahkan oleh maharaja untuk 
mengekalkan keamanan dan 
kestabilan di kawasan laluan Sutera. 

KonAik cerita bermula apabila 
Huo Ann memberikan perlindungan 
kepada General Rom, Lucious 
(John Cusack) dan tenteranya yang 
melarikan diri daripada Tiberius 
(Brody), kerana berebut takhta 
dengan adik bongsunya yang telah 
dibutakannya. Kemudian, mereka 
bersama-sama membangunkan 
semula bandar Wild Geese Gate 
yang telah musnah suatu ketika 
dahulu. 

Salah satu babak menarik 
apabila mereka bersatu dan 
bekerjasama untuk membina semula 
bandar tersebut. Kegembiraan dan 
keamanan mereka hanya sementara 
apabila tentera Tiberius (Adrien 
Brody) datang menyerang Wild 
Geese Gate. Manakala babak yang 
mampu membuatkan penonton 
mengalirkan air mata adalah 


semasa adegan peperangan. Banyak 
nyawa yang terkorban termasuklah 
Putera Muda bakal Maharaja Rom. 
General Lucious pula dipukul dan 
diseksa sehingga buta oleh Tiberius. 
Pada masa yang sama kampung 
halaman Huo Ann juga diserang 
menyebabkan isterinya yang 
tersayang terkorban. Akhir sekali, 
Huo Ann berjaya menewaskan 
Tiberius dengan tangannya sendiri. 

Tentu sekali aksi pertaruhan 
menjadi babak utama dalam filem 
ini. Koreografi pertarungan yang 
dilakonkan sangat hebat dan 
kelihatan berkarisma ditambah 
dengan sudut kamera yang 
membantu mencantikkan lagi setiap 
sudut babak pertaruhan tersebut. 
Salah satunya dapat dilihat dalam 
babak pertarungan antara Huo Ann 
dan Tiberius. Pada ketika itu, Huo 
Ann mengalami kecederaan akibat 
pertarungan sebelumnya, namun 
dapat mengelak serangan daripada 


Tiberius sehingga beliau berpeluang 
menyerangnya semula. 

Walaubagaimanapun, j alan cerita 
filem agak perlahan di permulaan, 
di mana banyak melibatkan suara 
latar yang menceritakan mengenai 
sejarah Dinasti Han. Namun, 
berubah apabila dipertengahan 
cerita mula menarik dengan babak- 
babak pertarungan. 

Secara keseluruhan, filem 

ini mempunyai mesej dan fokus 
utama yang ingin disampaikan iaitu 
mengenai kepentingan keamanan 
dan perpaduan dalam kehidupan 
masyarakat berbilang kaum. Mesej 
cerita disampaikan dengan begitu 
berkesan dengan menampilkan 
kombinasi aksi, kegembiraan, 

kesedihan yang membuatkan 

para penonton tersentuh dan 
diakhiri dengan kemenangan yang 
membanggakan. 

MPDFH, MPDJ tingkat kerjasama 


Oleh MOHAMED AFIQ AMANI 
MOHAMED NAHDIRSHA 


M ajlis Penghuni Desasiswa 
Fajar Harapan (MPDFH) terus 
mengorak langkah melaksanakan 
kerjasama dengan Majlis Penghuni 
Desasiswa Jaya (MPDJ) melalui 
program Jambatan Muhibah Lestari 
Ilmu dan Semarak Budaya Timur di 
Bumi Sonata. 

Menurut Penggawa Desasiswa 
Fajar Harapan, Dr Nik Haslinda Nik 
Hussain, kerjasama yang terjalin 
memberi peluang kepada kedua- 
dua pihak untuk menyumbang idea 
dalam menjayakan projek tahunan 
yang dianjurkan oleh MPDFH. 
“Kerjasama ini secara tidak 


langsung membuka peluang untuk 
meluaskan jaringan perhubungan 
melibatkan Kampus Induk dan 
Kejuruteraan dan hal ini akan 
meningkatkan semangat muhibah di 
antara mereka”, kata beliau. 

Beliau berkata MPDFH 
dan MPDJ sentiasa komited 
dan berusaha sebaik mungkin 
memberikan komitmen dalam 
melakukan persediaan akhir 
sebelum bertolak ke Korea Selatan 
yang dijadualkan pada 23 hingga 29 
Mac 2015. 

Beliau juga melahirkan harapan 
agar kerjasama ini akan diteruskan 
pada masa hadapan dan turut 
melibatkan kampus Kesihatan. 

Yang DiPertua MPDFH, 


Nur Hidayah Suri memberitahu 
program ini bermatlamat 
menjadikan MPDFH sebagai pusat 
pengembangan bahasa Melayu dan 
budaya dengan membudayakan 
Alam Melayu dalam pelbagai aspek 
melalui pelbagai aktiviti yang akan 
dipersembahkan di sana. 

“Matlamat ini akan dicapai 
dengan komitmen padu dari MPDFH 
dan MPDJ sebagai sekretariat 
program. Melalui pelbagai aktivti 
yang dirancang kami yakin mampu 
memperkenalkan budaya timur 
secara tidak langsung kepada 
masyarakat di negara tersebut”, 
tambahnya. 

“Dalam memastikan matlamat 
tersebut dapat dicapai kami 


di barisan sekretariat program 
bertungkus lumus menghabiskan 
empat minggu cuti semester di 
Desasiswa Fajar Harapan semata- 
mata untuk menyiapkan tugas- 
tugas terakhir yang masih belum 
diselesaikan ”, katanya lagi. 

“Kami juga berhasrat untuk terus 
meluaskan kerjasama dari ketiga- 
tiga kampus melalui projek yang 
akan dijalankan pada masa akan 
datang. Kami yakin dengan adanya 
kerjasama ini mampu memberi 
impak positif terhadap semangat 
muhibah, pengurusan program dan 
keberhasilan yang akan dicapai”, 
ujamya. 



Kerjasama ini secara tidak 
langsung membuka peluang 
untuk meluaskan jaringan 
perhubungan melibatkan 
Kampus Induk dan Kejuruteraan 
dan hal ini akan meningkatkan 
semangat muhibah di antara 
mereka 



Teater kongsi kisah Sultan Al-Fateh 


P encarian Bakat Pementasan Teater 
Sultan Al-Fateh vs Dracula anjuran 
Persatuan Mahasiswa Islam (PMI) telah 
diadakan di Foyer Restu pada 27 Febmari 
yang lalu. 

Teater ini diadakan bertujuan untuk 
memberikan kesedaran dan pengetahuan 
sejarah Sultan Al-Fateh dalam 
menegakkan Islam dan memberikan satu 
elemen moden islamik yang bam dam 
masih berteraskan syariat Islam kepada 
siswa-siswi. 

“Kami mencari pelakon yang 
mempunyai pengalaman berlakon 
sebelum ini, dapat menjiwai watak dalam 
lakonan dengan baik dan mempunyai 
komitmen yang tinggi sepanjang latihan 
diadakan. Selain itu, paras mpa tidak 
menjadi kriteria dalam pemilihan pelakon. 
Kami mementingkan kualiti lakonan 
yang baik daripada peserta”, ujar Ammar 


Amran, Pengarah projek Pementasan 
Teater yang bakal berlangsung pada 22 
April 2015 di Dewan Budaya. 

“Lebih peserta yang hadir. Kami 
memerlukan 15 pelakon yang terdiri 
daripada 10 muslimin dan 5 muslimat”, 
tambah Ammar lagi. 

Tambahnya lagi, cabaran yang 
terpaksa dihadapi adalah mengajar 
beberapa para peserta yang tiada 
pengalaman berlakon dan sukar membuat 
pilihan kerana kebanyakan peserta yang 
hadir menepati kehendak PMI. 

“Saya berharap supaya teater kali 
ini akan dapat berjalan dengan lancar 
dan memenuhi kehendak penonton 
sama ada siswa-siswi muslim dan bukan 
muslim untuk menyaksikan persembahan 
daripada kami”, ujar Ammar kepada 
Berita Kampus. 



Kami mencari pelakon yang 
mempunyai pengalaman berlakon 
sebelum ini, dapat menjiwai watak 
dalam lakonan dengan baik dan 
mempunyai komitmen yang tinggi 
sepanjang latihan diadakan. 



NRIC 2015 cari ahli sekreteriat baharu 


S ekreteriat Novel Research and 
Innovation Competition (NRIC) 
2015 akan mengadakan pencarian ahli 
sekreteriat yang baru pada 10 dan 1 1 Mac 
2015 di Dewan Utama Desasiswa (DUD), 
Universiti Sains Malaysia (USM). 

Menurut pengarah perojek NRIC 
2015, Chew Wei Wen, pencarian 
sekreteriat baru ini bertujuan memberi 
peluang kepada siswa-siswi USM 
melibatkan diri dalam program bertaraf 
antarabangsa. 

“Di samping mendapat pendedahan 


dan pengalaman, sekreteriat juga 
berpeluang mempelajari sesuatu yang 
baharu. Pada tahun ini, NRIC 2015 lebih 
menekankan kesediaan sekreteriat untuk 
menggalas tanggungjawab serta memberi 
komitmen yang tinggi dan bukannya 
berlandaskan pengalaman semata-mata”, 
katanya. 

“Tambahan pula, NRIC ialah sebuah 
program bertaraf antarabangsa yang 
melibatkan universiti di rantau Asia 
seperti Singapura, Thailand, Indonesia, 
dan Brunei. Oleh itu, kami memerlukan 


tenaga kerja yang baru bagi memastikan 
program ini berjalan dengan lancar di 
samping mengukuhkan lagi nama USM 
di persada antarabangsa”, tambah Chew 
lagi. 

Chew menerangkan lagi bahawa 
program ini memberi penekanan 
terhadap penghasilan dan perkembangan 
penemuan-penemuan baharu khususnya 
dalam bidang sains dan teknologi, serta 
amnya dalam bidang seni dan sastera 
yang berstatus antarabangsa dengan 
mengutamakan golongan bawahan. 


Sahabat MPP bantu MPP 


P encarian sahabat Majlis Perwakilan 
Pelajar Universiti Sains Malaysia 
(MPPUSM) yang diadakan pada 26 
Februari lalu adalah bertujuan untuk 
membantu MPP dalam program-program 
yang bakal dilaksanakan. 

Menurut Setiausaha Agung MPP, 
Mazni Mohd Zuki, sahabat MPP akan 
membantu MPP dalam menjalankan 
gerak kerja program-program MPP dalam 
pelbagai peringkat, untuk mendedahkan 
siswa-siswi dengan pengurusan 


perwakilan pelajar dan membuka ruang 
dan peluang kepada siswa-siswi untuk 
meneroka bakat mereka. 

Selain itu juga, siswa-siswi yang 
terlibat dengan sahabat MPP juga akan 
menerima faedah seperti MyCSD dan 
akan menjadi calon utama bagi mewakili 
USM dalam program atau persidangan 
diperingkat kebangsaan mahupun 
antarabangsa. 

“Penyertaan siswa-siswi terhadap 
program sahabat MPP amat digalakkan 


kerana ianya mampu memberi 

manfaat kepada siswasiswi dari segi 
mengembangkan potensi diri dan 

menimba pengalaman baru”, katanya. 

Selain daripada membantu exco- 
exco MPP, sahabat MPP juga akan turut 
terlibat dalam membantu Majlis Tertinggi 
MPP dalam mengendalikan 10 program- 
program MPP yang bakal berlangsung 
semester ini. 


PSR buat 
perubahan 
baru kepada 


atlet USM 


Oleh IAN LEONDY 


P usat Sukan dan Rekreasi (PSR) Universiti Sains 
Malaysia (USM) membuat perubahan baru dari 
pelbagai aspek apabila mereka membantu atlet, pegawai 
dan jurulatih pada perjumpaan perlantikan kapten pasukan 
bagi setiap acara permainan pada 27 Februari bertempat 
di bilik mesyuarat PSR. Seramai lebih 40 orang wakil dari 
setiap acara hadir pada perjumpaan yang diadakan. 

Atlet dari Kampus Kesihatan, Kelantan USM diberi 
keutamaan apabila PSR telah berbincang akan memberi 
sebuah bas untuk bersama-sama ke Kampus Induk USM, 
Pulau Pinang untuk menjalani latihan bersama pasukan 
bermula pada 4 Mac ini. 

Dalam pada itu atlet bola keranjang USM 
mendapat kelulusan akan diberi lampu gelanggang dan 
pengubahsuaian lantai gelanggang yang baru. Mereka 
akan dapat keselesaan semasa latihan waktu malam tanpa 
gangguan masa kuliah atlet serta menaikkan lagi semangat 
untuk berlatih. 

Turut hadir ialah pegawai dari PSR USM Ketua 
Sektor Penyediaan Atlet, Mustaffa Kamal Esa, Mahader 
Mokhtar, Ahmad Norafandy, Fazley Hasan, dan Eddie 
Norshamshidi. Mereka ialah Penolong Penyelaras bagi 
semua acara permainan. 

“Perubahan sekarang adalah perlu bagi semua atlet 
kerana apa yang diutamakan adalah kemenangan pingat 
dalam mana-mana kejohanan tanpa mengira warna. Selain 
itu, komitmen atlet menjalani latihan adalah satu perkara 
diambil kira. Malah yang paling penting adalah konsisten 
diperlukan pada semua atlet yang bertanding dalam mana- 
mana kejohanan yang mereka sertai”, kata Mustaffa. 


Perubahan sekarang adalah perlu bagi semua atlet 
kerana apa yang diutamakan adalah kemenangan 
pingat dalam mana-mana kejohanan tanpa mengira 
warna. Selain itu, komitmen atlet menjalani latihan 
adalah satu perkara diambil kira. Malah yang paling 
penting adalah konsisten diperlukan pada semua 
atlet yang bertanding dalam mana-mana kejohanan 
yang mereka sertai 


BERITA 

KAMPUS 






CERGAS.Pasukan bola sepak USM Minden Tigersedang memanaskan badan sebelum berlangsung perlawanan persahabatan dengan 
UiTM Pulau Pinang untuk meningkatkan prestasi di Stadium USM baru-baru ini. Gambar oleh Muhammad Suhaib Mohd Shapiee. 


USM Minden Tiger mantapkan latihan 


U SM Minden Tiger berazam 
memastikan kehadiran mereka 
dalam Liga Bola Sepak Institut 
Pengajian Tinggi (Liga IPT) 2015 
dapat memberikan saingan yang 
sengit kepada pasukan lawan. 

Pengurus Pasukan USM 
Minden Tiger, Nazru Ismail berkata 
perlawanan persahabatan dengan 
UiTM Pulau Pinang adalah latihan 
untuk melihat posisi yang sesuai 
pemain kerana belum lagi memilih 
barisan kesebelasan utama. 


“Saya melihat masih banyak lagi 
kelemahan barisan pertahanan dan 
tiada ketajaman untuk penyerang 
mencari penyudah tetapi bahagian 
tengah ada perubahan yang amat 
baik kerana dapat mengawal corak 
permainan”, kata Nazru. 

Beliau berkata, Liga IPT 
Divisyen 2 amat kompetitif kerana 
akan berlawan dengan pasukan hebat 
seperti Universiti Malaya (UM) dan 
Universiti Putra Malaysia (UPM). 

“Saya berharap pasukan USM 


Minden Tiger mendapat tempat 
antara satu hingga empat yang 
terbaik seterusnya cuba mendapat 
peluang bermain di Divisyen 1 
ataupun kekal dalam Divisyen 2”, 
katanya lagi. 

Ketua Jurulatih, Ahmad 
Norafandy Mohd Yatim berkata 
latihan yang dijalankan adalah untuk 
memantapkan corak permainan dan 
meningkatkan kecerdasan pemain 
kerana cuaca sekarang yang panas. 

“Sudah empat perlawanan 


persahabatan telah diadakan, 
menang satu dan seri tiga. Kesilapan 
pada perlawanan kali keempat ialah 
kesilapan yang tidak patut dilakukan 
kerana pemain leka seketika bertahan 
dan pasukan lawan terus melakukan 
serangan balas”, katanya lagi. 

“Saya berharap pasukan USM 
Minden Tiger dapat mengekalkan 
kedudukan dalam Divisyen 2 dan 
bonus jika dapat masuk bertanding 
dalam Divisyen 1”, kata Norafandy. 


Pasukan Petanque 
Wanita USM 
cemerlang di Port 
Dickson 


Oleh LEE KAM FEI 


P asukan Petanque Universiti 
Sains Malaysia (USM) telah 
menyertai Kejohanan Petanque 
Terbuka Antarabangsa Port Dickson 
2015 di Gelanggang Petanque, 
Port Dickson, pada 28 Februari 
hingga 1 Mac untuk acara bertiga 
lelaki dan bertiga wanita. Pasukan 
petanque wanita USM telah berjaya 
memasuki pusingan 16 terbaik 
untuk acara bertiga wanita dalam 
Kejohanan Petanque Terbuka 
Antarabangsa Port Dickson 2015. 

Pasukan petanque lelaki USM 
II telah memasuki pusingan ketiga 
untuk acara bertiga lelaki. Pasukan 
petanque lelaki USM I hanya 
memasuki pusingan kedua untuk 
acara bertiga. 

Menurut jurulatih petanque 
Negeri Sembilan, Atif bin Sheikh 
Ismail, terdapat 212 pasukan lelaki 
dan 128 pasukan wanita daripada 
9 negara iaitu Thailand, Singapure, 
Indonesia, Brunei, Myanmar, 


Taiwan, Australia dan Filipina telah 
menyertai kejohanan tersebut. 

Kejohanan Petanque 

tersebut telah menyediakan 52 
gelanggang petanque untuk 
keperluan pertandingan. Penentuan 
kemenangan sukan petanque adalah 
pasukan yang berjaya mendapat 
13 markah dahulu dan masa 
pertandingan adalah 2 jam. 

Pasukan Petanque Thailand 
yang merupakan johan dunia dalam 
acara bertiga telah berjaya mendapat 
johan dalam kategori wanita dan 
lelaki. 

Yang Dipertua Majlis 
Perbandaran Port Dickson, Dato’Ab 
Khalid Bin Mat telah merasmikan 
Kejohanan Petanque Terbuka 
Antarabangsa Port Dickson 2015 
pada 28 Februari 2015. 

Kejohanan Petanque tersebut 
dianjur oleh Majlis Perbandaran 
Port Dickson, Majlis Sukan Negeri 
Sembilan dan Persatuan Petanque 
Negeri Sembilan dengan kerjasama 
Persekutuan Petanque Malaysia. 


Hoki USM atur strategi hadapi 
MASUM 2015 



MANTAP... 

Pasukan Hoki 
Universiti Sains 
Malaysia (USM) 
tampil dengan 
semangat baru bagi 
menghadapi Liga 
Hoki Majlis Sukan 
Universiti Malaysia 
(MASUM) yang 
akan berlangsung 
pada Mac ini. 


P asukan Hoki Universiti Sains 
Malaysia (USM) siap sedia atur 
strategi bagi menghadapi Liga Hoki 
Majlis Sukan Universiti Malaysia 
(MASUM) pada Mac hadapan. 

Menurut Jurulatih Pasukan Hoki 
USM, Dr Jamilsafri Saibon, pemain 
diberi latihan yang secukupnya 
melalui sesi latihan yang telah 
ditetapkan. 

“Pemain telah menjalani latihan 
lebih awal sebelum sambutan 
Tahun Baru Cina baru-baru ini. 
Mereka menjalani latihan berbentuk 


kekuatan fizikal, kemahiran 
permainan secara taktikal dan 
sebagainya mengikut program yang 
telah dirancang”, katanya. 

Menurut Jamilsafri, pasukan 
hoki USM terdiri daripada pemain 
berpengalaman dan memiliki 
kemahiran tersendiri, namun 
semuanya hanya berfungsi jika 
mereka berada dalam satu pasukan. 

Berikutan masa yang semakin 
suntuk, pasukan hoki USM 
terpaksa mengatur strategi yang 
lebih baik bagi menghadapi 


cabaran daripada pasukan lawan 
dari Universiti Putra Malaysia 
(UPM) Universiti Teknologi Mara 
(UiTM) dan Universiti Malaya 
(UM) masing-masing mempunyai 
pemain profesional seperti pemain 
kebangsaan berbanding pemain 
peringkat negeri bagi USM. 

Jamilsafri berharap agar Liga 
Hoki MASUM kali ini, USM berada 
dalam kedudukan empat terbaik 
dalam liga tersebut. 





